BMI to measure heart attack - दिल का दौरा मापने के लिए बीएमआई अहम\nEdited by: शिखा शर्मा, Updated: 17 मार्च, 2017 12:17 PM\nकुछ खास खतरे किसी इंसान में दिल के दौरे का कारण बनते हैं. इनमें से कुछ खतरे हमारे काबू से बाहर हैं और वे रोके नहीं जा सकते. लेकिन कुछ ऐसी चीजें हैं, जिन्हें रोका जा सकता है. इनमें से एक है बॉडी मास इंडेक्स (बीएमआई) जो भविष्य में दिल का दौरा पड़ने में अहम भूमिका निभाता है. बीएमआई मोटापे के स्तर की जांच के लिए सबसे व्यावहारिक तरीका है. इसे कद और वजन से इस प्रकार मापा जाता है.\nआईएमए के राष्ट्रीय अध्यक्ष पद्मश्री डॉ के.के. अग्रवाल कहते हैं कि दिल के रोग पैदा होने के पीछे खानपान अहम भूमिका निभाता है. वजन ज्यादा होने पर हाईपरटेंशन, डायबिटीज और एथेरोसिलेरोसिस होने की संभावना रहती है. इससे दिल के दौरे सहित अनेक दिल के रोगों का खतरा बढ़ जाता है. दिल के दौरे के खतरे को समझने के लिए अपने बीएमआई के बारे में जागरूक रहना चाहिए.\nउन्होंने बताया कि दिल के रोगों का पता लगाने के लिए आपके बीएमआई और कमर के घेरे को लिया जाता है. दोनों मिलकर दिल के दौरे के खतरे के स्तर को मापने में मदद कर सकते हैं. इससे आप बचाव के कदम और जीवनशैली में बदलाव जितनी जल्दी हो सके कर पाएंगे.\nडॉ. अग्रवाल के मुताबिक, अगर आपकी उम्र 40 साल से कम हैं तो पुरुष जिनके परिवार में पहले से डायबिटीज, ब्लड प्रेशर या दिल के रोग रहे हैं, जिनका बीएमआई के अनुसार वजन सामान्य है लेकिन पेट निकला हुआ है या 18 की उम्र के बाद वजन 10 किलो ज्यादा बढ़ा है तो उन्हें इसे नजरअंदाज नहीं करना चाहिए और दिल के दौरे के खतरे को कम करने के लिए तुरंत दिल के माहिर के पास जाना चाहिए.\n* जिन लोगों का बीएमआई 23 से 30 के बीच है, उन्हें कम खतरा है लेकिन जिनका 30 से 35 के मध्य है उन्हें मध्यम खतरा होगा.\n* जिनका बीएमआई 35 से 40 के मध्य है, उन्हें अधिक खतरा होगा और जिनका 40 से भी ऊपर है उन्हें अपने मोटापे से अत्यधिक खतरा है.\n* बीएमआई के किसी भी स्तर पर पेट का मोटापा बढ़ने से हाईपरलिपिडेमिया, हाइपरटेंशन, 40 साल से कम उम्र, पुरुष और परिवार में पहले से डायबिटीज, हाइपरटेंशन या दिल के रोग होने से सेहत को खतरे बढ़ जाते हैं.\nBMIheart attackheart risk


Oct 11, 2016 10:03 IST\nचंड़ीगढ़ इंटरनेशल एयरपोर्ट लिमिटेड (सीएचआईएएल) को अक्तूबर 2016 में ‘आईबीसी उत्कृष्टता पुरस्कार’ से सम्मानित किया गया. चंड़ीगढ़ इंटरनेशल एयरपोर्ट लिमिटेड (सीएचआईएएल) को चंड़ीगढ़ अंतर्राष्ट्रीय हवाई अड्डे की नई एकीकृत टर्मिनल बिल्डिंग बनाने के लिए आईबीसी उत्कृष्टता पुरस्कार से सम्मानित किया गया.\nनई दिल्ली में आयोजित एक समारोह में शहरी विकास मंत्री वेंकैया नायडू ने यह पुरस्कार दिया. इस अवसर पर आईबीसी अध्यक्ष श्री शोभित उप्पल उपस्थित थे. एयर पोर्ट अथॉरिटी ऑफ इंडिया की ओर से महाप्रबंधक (इंजीनियरिंग) श्री डी. कमरा ने पुरस्कार प्राप्त किया.\nविदित हो कि इंडियन बिल्डिंग कांग्रेस का विजन रहने का ऐसा माहौल बनाना है जो सतत, वहन योग्य, सुंदर, पर्यावरण सहज, ऊर्जा सक्षम, मूल्य स्पर्धी, प्रौद्योगिकी प्रेरित और स्वस्थ्य जीवन के अनुकूल हो.


दैनिक राशिफल 27 अप्रैल:जानिए किस राशि की खुलेगी किस्मत\nHome > Main Slider > दैनिक राशिफल 27...\nAdmin27 April 2021 1:46 AM GMT\nमेष-आज तकदीर आपके साथ रहेगी। आज आप अपने बात करने के तरीकों के द्वारा लोगों को अपनी बात समझाने में सफल रहेंगे। साथ ही अपने व्यवहार से ऐसे लोगों को अपनी तरफ आकर्षित करेंगे जो आपकी क्षमताओं से प्रभावित होकर आपके विकास के लिए नए रास्ते खोल सकते हैं। इस राशि के जो लोग टूर एण्ड ट्रैवेल का बिजनेस करते है उनका दिन आज समान्य बितेगा। आज आपको अच्छी नौकरी का ऑफर आ सकता है। व्यायाम आपको सकारात्मक बनाये रखने में आपकी मदद कर सकता है।\nवृष- इस सप्ताह छोटी सी लापरवाही बड़ा नुकसान करा सकती है. जो नई नौकरी की तलाश में हैं या फिर विदेशी कंपनी में आवेदन भरा है उन्हें इस बार शुभ सूचना मिलने की संभावना है. व्यापारिक मामलों में अचानक बड़े ग्राहक, लाभ के रूप में मिल सकते हैं. जो युवा नकारात्मक प्रवृत्तियों के शिकार में हैं उनको इससे बाहर निकलने का कोई न कोई रास्ता खोजकर निकालना होगा. 30 अप्रैल के बाद अभिभावक भी छोटे बच्चों की एक्टिविटी पर ध्यान दें, वर्तमान में मोबाइल से दूर रखना जरूरी होगा. प्रतिरोधक क्षमता मजबूत रहनी चाहिए तो वहीं मानसिक रूप से बीमार न रहें. परिवार में यदि पिता घर को लीड करते हैं तो उनकी बातों का विशेषता से पालन करना है.\nमिथुन-आज अपने व्यक्तित्व को निखारने के लिए आज का दिन बढ़िया है। आपका अच्छा व्यक्तित्व समाज में आपकी अलग पहचान बनाने में मदद करेगा। आज आपको किसी सम्मानित व्यक्ति से मिलने का मौका मिल सकता है। इस राशि के ठेकेदार के लिए आज का दिन धनलाभ देने वाला है। जीवनसाथी की मदद से आर्थिक स्थिति में सुधार आएगा। आज किसी दोस्त की बर्थडे पार्टी में जा सकते है। जहां आपकी मुलाकात पुराने दोस्त से होगी। जिससे आपकी पुरानी यादे ताजा होंगी।\nकर्क- इस सप्ताह संपर्कों को एक्टिव रखते हुए, आजीविका को तेजी से बढ़ाना होगा तो वहीं साहस और पराक्रम में कोई कमी न आए. सप्ताह मध्य में किन्हीं बातों को लेकर परेशान होना पड़ सकता है. कामकाज की नाकामी-बाधाएं न बनने पाएं, जिनकी मीटिंग पेंडिंग है, उन्हें इसे निपटा लेना चाहिए. व्यापारी वर्ग टैक्स चोरी आदि से बचकर रहें. सरकार के नियमों का कठोरता के साथ पालन भी करना है. युवाओं को ग्रुप डिस्कसन से लाभ मिलेगा. मित्रों से फोन या फिर घर में सबके साथ बातचीत करें. गैस या पाचन तंत्र की दिक्कत बढ़ सकती हैं. गर्भवती महिलाएं भी सजग रहें. परिवार में छोटी-छोटी बातों पर बहस न हो इस बात का ध्यान रखें, सूझबूझ के साथ मामले को खत्म करें.\nसिंह-आज का दिन आपके लिए महत्वपूर्ण रहेगा। आज ऑफिस में बॉस आपके काम से खुश होकर आपको ईनाम स्वरुप कोई उपयोगी वस्तु गिफ्ट कर सकता है। हो सकता है कि आपका प्रमोशन भी हो जाए। इस राशि के राजनीतिक नेताओं के लिए आज का दिन अच्छा है। अपने उच्चाधिकारी के सामने बात रखने पर पॉजीटिव रिस्पॉन्स मिलेगा। आज अपने लवमेट के बीच रिश्तों में मधुरता बढ़ेगी। इस राशि के फैब्रीक्रैटर के लिए आज का दिन बढ़िया रहेगा। अच्छी जॉब का ऑफर आपको मिल सकता है। Orange 9\nकन्या- इस सप्ताह के शुरुआत में आपको खूब मेहनत करनी है तो वहीं यदि कोई मदद की उम्मीद लेकर आता है तो है खाली हाथ वापस न जाएं. भूमि, वाहन या विवाह से संबंधित कार्यों को संपन्न करने के लिए जो लोग लोन लेने की प्लानिंग कर रहे हैं वह सफल होगी. ऑफिस में अच्छे प्रबंधन के चलते प्रशंसा के पात्र बनेंगे. बिजनेस पार्टनर के साथ तालमेल बिगड़ा चल रहा हो तो मनमुटाव को बढ़ाने से अच्छा होगा कि बातचीत कर समाधान खोजें. जो युवा समाजसेवी संस्थाओं से जुड़े हैं, उन्हें एक्टिव रहना है. हाथों में चोट और एसिडिटी की समस्या बढ़ने की आशंका है. बड़ी बहन का स्वास्थ्य ठीक न हो तो उन्हें सजग रहने की सलाह दें.\nतुला-आज का दिन अच्छा रहेगा। आज आप बहुत सरलता से घर के काम बिना थकान के पूरा करेंगे। बेहतर परिणामों के लिए खुद पर भरोसा रखें। साथ ही अपना व्यवहार कार्यों के प्रति अनुकूल बनाए रखें। इस राशि के जो लोग नौकरी करते है आज वो एक ऐसे काम की तरफ आकर्षित हो सकते है। जिसका फायदा आपको बाद में मिलेगा। साथ ही आपका आर्थिक पक्ष मजबूत होगा। परिवार में आज सुख-शांति का माहौल रहेगा। साथ ही बच्चों की सफलता से आज खुद को गौरवान्वित महसूस करेगें।\nवृश्चिक- इस सप्ताह प्रतिरोधक क्षमता तो आप में पूर्ण रूप से है, स्वास्थ्य संबंधित मामलों में चिंता की आवश्यकता नहीं है लेकिन वर्तमान में जो स्थितियां चल रही है उसको देखते हुए लापरवाही से बचना है. जो लोग करियर की शुरुआत करने जा रहे हैं उन्हें बड़े पैकेज की प्रतिक्षा नहीं करनी चाहिए, बल्कि वर्तमान में शुरुआत करना ही मुख्य उद्देश्य हो. जो लोग पैतृक व्यापार में है उन्हें निवेश न करने की सलाह दी जाती है, साथ ही पुराने स्टॉक को खत्म करने पर ध्यान देना चाहिए. युवा वर्ग को समय व्यर्थ करना नुकसानदेह होगा, बल्कि सकारात्मक काम में फोकस बढ़ाएं. सप्ताह मध्य में मानसिक शंका रोगों को जन्म दे सकती है. घर की सुख-सुविधाओं में वृद्धि होगी.\nधनु -आज आपको नए कार्यों की शुरुआत पर ध्यान केंद्रित करना चाहिए। अगर आप नए व्यवसाय की शुरुआत करना चाहते है तो आज का दिन अच्छा है। साथ ही अवसरों का ध्यान रखे और उनको हाथ से जाने न दें। इस राशि के आर्किटेक क्षेत्र से जूड़े लोगो के लाईफ में आने वाली रुकावटें सहजता से हल होंगी। साथ ही आपको अच्छे परिणामों की प्राप्ति होगी। दोस्तों के साथ मनोरंजन पर पैसे खर्च कर सकते है, जिससे आपको आनन्द की प्राप्ति होगी।\nमकर- इस सप्ताह जहां एक और भाग्य का सपोर्ट एवं मित्रों का सहयोग प्राप्त होगा तो वहीं ऑफिस में भी उच्चाधिकारी और बॉस आपकी बातों का समर्थन करेंगे. महिला सहकर्मियों के साथ अच्छी ट्यूनिंग रखनी होगी. मीडिया क्षेत्र से जुड़े लोगों को अच्छे अवसर मिलेंगे, इलेक्ट्रॉनिक सामान की बिक्री करने वाले व्यापारी मुनाफा कमाएंगे साथ ही कॉस्मेटिक से संबंधित बिजनेस में भी लाभ होगा. पूंजी और अधिक निवेश कर व्यापार बढ़ाएं. विद्यार्थियों के लिए समय रिवीजन का है, यदि वह याद करने के साथ-साथ उसकी टेक्निक को भी समझेंगे तो जल्दी समझ पाएंगे. हेल्थ में चिंतन को चिंता में परिवर्तित न होने दें. योग और व्यायाम नियमित तौर पर करते रहना होगा. मां के पैर छूकर ही घर से निकलें.\nकुंभ-आज का दिन आपके लिए खुशनुमा रहेगा। आज आप जिन कार्यों को पूर्ण करने का प्रयास लंबे समय से कर रहे है, उन्हें आज पूरा कर पाएंगे। अगर आपका काम करने का तरीका सही है तो आपको अपनी कामयाबी हासिल करन से कोई नहीं रोक सकता है। इस राशि के जो लोग जौहरी का बिजनेस करते है आज इन्हे धनलाभ होने की संभावना बन रही है। साथ ही आपकी मुलाकात कुछ बड़े बिजनेसमैन से होगी। जिसका फायदा आपको भविष्य में अवश्य मिलेगा। बच्चों का समय आज दादा के साथ बितेगा।\nमीन- इस सप्ताह आर्थिक स्थितियों में सुधार महसूस करेंगे. जरूरत पड़ने पर परिवार का सहयोग प्राप्त होगा. गायन में रुचि रखने वालों को अच्छा अवसर मिलेगा, जो लोग इस फील्ड में पहले से हैं उन्हें बड़े प्रोजेक्ट पर काम करने का मौका मिल सकता है. राजनीति से जुड़े लोगों को वर्तमान में एक्टिव रहना है. ऑफिस में ट्रांसफर की स्थिति बनेगी. बड़े व्यापारी सोचा गया मुनाफा पाने में कुछ असफल से नजर आएंगे. युवा वर्ग कुसंगति और आलस्य से दूर रहें. आंखों की केयर करें कोई समस्या होने पर अलर्ट रहें. संयुक्त परिवार में रहने वाले एक दूसरे का साथ दें, चाचा-ताऊ और वरिष्ठ लोग के स्वास्थ्य को लेकर सजग रहें. परिवार से दूर रहने वाले घर पर संपर्क साधे.\nCoronavirus राशिफल pradeshjagan


निहालचंद किस कलम का प्रसिद्ध चित्रकार था?\nHome > इतिहास > निहालचंद किस कलम का प्रसिद्ध चित्रकार था?\nAnswer : किशनगढ़\nकिशनगढ़ के छोटे से दरबार के अंतरंग वातावरण में चित्रकला के क्षेत्र में बहुत ही भिन्न प्रकार का विकास हुआ। किशन के राजा सावंत सिंह ने 'बणी' के नाम से सुविख्यात एक अर्ध सुंदरी में राधा के स्वरूप की कल्पना की जिससे प्रेरित होकर राजा ने कलाकृतियां तैयार करवाई। इस विलक्षण कला शैली के चित्रों का निर्माता निहाल चंद था। निहाल चंद और उसके सहयोगियों ने मिलकर राधा कृष्ण को, उद्यान-मंडप में विविध त्यौहार मनाते चित्रित किया। ....अगला सवाल पढ़े\nWeb Title : Nihalchand Kis Kalam Ka Prasidh Chitrakar Tha


नया जमाना: October 2014\nआज सुबह फेसबुक खोलते ही शेषनारायन सिंह की वॉल से ख़बर मिली कि अजय झा नहीं रहे, बहुत दुख हुआ, वह जेएनयू के साथियों का अज़ीज़ मित्र था। हम दोनों सतलज छात्रावास में कई साल एक साथ रहे, एक साथ खाना और घंटों बतियाना, लंबी बहसें करना रोज़ की आदत थी, अजय की रुचियाँ विलक्षण थी वह जेएनयू में सांगठनिक राजनीति में शामिल नहीं था लेकिन एसएफआई के साथ उसका स्वाभाविक लगाव हुआ करता था वह हम सबका कटु आलोचक भी था, मैं उन दिनों एसएफआई का अध्यक्ष हुआ करता था ,अजय आए दिन अपनी कटु से कटु आलोचनाएँ शेयर करता और गहरे मित्रतापूर्ण भाव को बनाए रखता था।\nअजय ने जेएनयू के चुनावआयोग अध्यक्ष के रुप में काम करके ख़ूब शोहरत हासिल की, यह उसका सबसे पसंदीदा काम था ,इसके अलावा तबला बजाना और सांस्कृतिक कार्यक्रमों के संचालन में उसे ख़ूब मज़ा आता था. विगत ढाई दशक से भी ज़्यादा समय से वह मीडिया में सक्रिय था और अंतराष्ट्रीय विषयों पर उसे महारत हासिल थी, जेएनयू के बहुत कम स्कालर हैं जो अंतरराष्ट्रीय विषयों पर मीडिया में निरंतर लिखते रहे हैं।\nलंबे अंतराल के बाद अजय से फेसबुक के जरिए मुलाक़ात हुई और वह संपर्क में निरंतर बना रहा। अजय में सबसे अच्छी बात थी कि बहुत सुंदर स्टाइल से बातें करता था , उसकी आवाज़ बड़ी प्यारी थी, इस पर उसे भी गर्व था । अजय के जाने से हम सब जेएनयू के मित्रगण बेहद दुखी और आहत महसूस करते हैं। हम सबकी उसे विनम्र श्रद्धांजलि ।\nपर अक्तूबर 31, 2014 कोई टिप्पणी नहीं: इस संदेश के लिए लिंक\nलेबल: अजय झा, जेएनयू, मीडिया\n''हैदर'' फिल्म पर बातें करते समय दो चीजें मन में उठ रही हैं। पहली बात यह कि कश्मीर के बारे में मीडिया में नियोजित हिन्दुत्ववादी प्रचार अभियान ने आम जनता में एक खास किस्म का स्टीरियोटाइप या अंधविचार बना दिया है। कश्मीर के बारे में सही जानकारी के अभाव में मीडिया का समूचा परिवेश हिन्दुत्ववादी कु-सूचनाओं और कु-धारणाओं से घिरा हुआ है। ऐसे में कश्मीर की थीम पर रची गयी किसी भी रचना का आस्वाद सामान्य फिल्म की तरह नहीं हो सकता। किसी भी फिल्म को सामान्य दर्शक मिलें तब ही उसके असर का सही फैसला किया जा सकता है। दूसरी बात यह कि हिन्दी में फिल्म समीक्षकों का एक समूह है जो फिल्म के नियमों और ज्ञानशास्त्र से रहित होकर आधिकारिकतौर पर फिल्म समीक्षा लिखता रहता है। ये दोनों ही स्थितियां इस फिल्म को विश्लेषित करने में बड़ी बाधा हैं। फिल्म समीक्षा कहानी या अंतर्वस्तु समीक्षा नहीं है।\n''हैदर'' फिल्म का समूचा फॉरमेट त्रासदीकेन्द्रित है। यह कश्मीरियों की अनखुली और अनसुलझी कहानी है। कश्मीर की समस्या के अनेक पक्ष हैं।फिल्ममेकर ने इसमें त्रासदी को चुना है।यहां राजनीतिक पहलु तकरीबन गायब हैं।इस फिल्म में राजनीति आटे में नमक की तरह मिली हुई है। यहां तक कि भारत की लोकतांत्रिक प्रक्रिया भी इसके फॉरमेट में हाशिए पर है। मूल समस्या है कश्मीर जनता की आतंकी त्रासदी की । काफी अर्सा पहले कश्मीर के आतंकी पहलु पर गोविन्द निहलानी की फिल्म 'द्रोहकाल' आई थी,वहां आतंकी हिंसाचार को कलात्मक ढ़ंग से चित्रित किया गया था ,जबकि ''हैदर'' में आतंकी हिंसाजनित त्रासदी का चित्रण है,इस अर्थ में इस फिल्म को ''द्रोहकाल'' की अगली कड़ी के रुप में भी रखा जा सकता है।\n''हैदर'' फिल्म में मूलपाठ त्रासदी है,लेकिन अनेक उप-पाठ भी हैं,जो अधूरे हैं,इस फिल्म की खूबी है कि इसमें राष्ट्रवाद कहीं पर नहीं है। साथ ही राजनीतिक संवाद बहुत कम है। इस अर्थ में यह ''द्रोहकाल'' से विकसित नजरिए को व्यक्त करने वाली फिल्म है। हिन्दी में कश्मीर पर राजनीतिक फिल्म बने और उसमें राष्ट्रवाद न हो यह हो नहीं सकता,हिन्दी में कश्मीर और आतंकी थीम पर बनी फिल्मों में राष्ट्रवाद और उसके भड़काऊ संवाद खूब आते रहे हैं। लेकिन ''हैदर'' इस मामले में अपवाद है। साथ ही मुसलमानों और कश्मीर को लेकर सचेत रुप से मीडिया में प्रचलित स्टीरियोटाइप को भी कलात्मक चुनौती दी गयी है। मसलन, इस फिल्म में मुसलमान कहीं नजर नहीं आते, कश्मीरी नजर आते। मस्जिद-नवाज-मौलवी आदि उनसे जुड़ा समूचा मीडिया स्टीरियोटाइप एकसिरे से गायब है। फिल्ममेकर सचेत रुप में कश्मीरियत को चित्रित करने में सफल रहा है। इस अर्थ में यह फिल्म कश्मीर की समस्या में पिस रहे कश्मीरियों की त्रासदी को सामने लाती है और इस समस्या के हिन्दू-मुसलमान के नाम पर चल रहे हिन्दुत्ववादी मीडिया प्रचार का कलात्मक निषेध करती है।\nइसके अलावा इस फिल्म में बड़े ही संतुलन के साथ सेना और आतंकियों के मानवाधिकारहनन के रुपों के खिलाफ प्रतिवादी भावों और संवेदनाओं को उभारा गया है और उनको मानवाधिकार के फ्रेमवर्क में रखकर पेश किया गया है। त्रासदी यहां इवेंट की बजाय प्रक्रिया के रुप में चित्रित हुई है।त्रासदी जब प्रक्रिया के रुप में आती है तो वह मानवीय भावों-सरोकारों से जोड़ती है,स्मृति में स्पेस पैदा करती है।देश से जोड़ती है। इवेंट में ये संभावनाएं खत्म हो जाती हैं। त्रासदी केन्द्रित होने के कारण समूची फिल्म में दर्शकों की सहानुभूति पीड़ितों के साथ है। वे इस प्रक्रिया में राजनीतिक पूर्वाग्रहों में बहते नहीं हैं,बल्कि फिल्म के अनेक अंश ऐसे हैं जो दर्शक को कश्मीर संबंधी पूर्वाग्रहों से मुक्त होकर सोचने में मदद करते हैं। यह सच है कि कश्मीर में आतंकी हमलों और सेना की ज्यादती के कारण हजारों औरतें विधवा हुई हैं,हजारों बच्चे अनाथ हुए हैं,उनके कष्टों-पीडाओं को हमलोग बहुत कम जानते हैं। कश्मीर भारत का अंग है और कश्मीर में घट रही हिंसा से इस देश को सकारात्मक तौर पर परिचित कराने में ''हैदर'' जैसी अनेक फिल्मों की जरुरत है।\n''हैदर'' फिल्म की खूबी है कि इसमें आतंकी त्रासदी को महज भावुक नहीं रहने दिया। त्रासदी में विवेक पर बल देकर फिल्ममेकर ने त्रासदी को भावुकता से अलग कर दिया। त्रासदी की इमेजों का हम जब भी आस्वाद लेते हैं अभिनेता बार-बार अपने एक्शन से विवेकपूर्ण भूमिका निभाते हैं। प्रत्येक पात्र लोकतांत्रिक ढ़ंग से खुला है,वह कोई काम पर्दे के पीछे से नहीं करता,फिल्ममेकर दर्शक को कयास लगाने का मौका ही नहीं देता। सब कुछ दर्शक के सामने होता है। प्यार,चुम्बन,शैतानियां,मुखबरी,पक्षधरता आदि सबको सीधे दर्शकों के सामने खोलकर रखा गया है इसके चलते इस फिल्म में अंतराल में या प्रच्छन्न ढ़ंग से भावों को मेनीपुलेट करने की कोई संभावना नहीं है।\nकश्मीर की त्रासदी ऐतिहासिक पीड़ा है। इसे नकली तर्कों के आधार पर न तो समझा जा सकता है और न पेश किया जा सकता है। यह सामान्य त्रासदी नहीं है। फिल्ममेकर ने इस ऐतिहासिक त्रासदी को फिल्म सौंदर्य के जरिए उदघाटित किया है। यहां कलात्मक-सौंदर्यात्मक भाषा का भरपूर इस्तेमाल किया है। इस भाषा के जरिए दर्शक के आस्वाद को फिल्ममेकर कॉमनसेंस या स्टीरियोटाइप के धरातल से ऊपर उठाकर ले जाता है। कश्मीर की समस्या को कश्मीरियत की त्रासदी के रुप में चित्रित करना स्वयं में मुश्किल काम है। कश्मीरियत को तो हमारा मीडिया और जनमानस एकसिरे से भूल चुका है,ऐसे में फिल्ममेकर एक काम यह करता है कि वह कश्मीरियत को अस्मिता का आधार बनाता है,वह कश्मीर की समस्या को हिन्दू-मुसलिम समस्या या धर्म के आधार बने भारत-पाक विभाजन का निषेध भी करता है। कश्मीर की त्रासदी को चित्रित करने का मकसद भविष्य में होने वाली त्रासदी को रोकना है। फिल्ममेकर संदेश देता है कि मानवाधिकार सबसे मूल्यवान हैं और उनके हनन का अर्थ है अनिवार्यतःत्रासदी।\nयह फिल्म कश्मीर के नकली-विशेषज्ञों की भी प्रकारान्तर से पोल खोलती है। कश्मीर के मसले पर ज्योंही बातें होती हैं हमारे बीच में अचानक नकली कश्मीर विशेषज्ञ आ जा जाते हैं और कश्मीर पर वे नकली तर्कजाल से सारा माहौल घेर लेते हैं। इस तर्कजाल को वे तथ्य के नाम पर घेरना आरंभ करते हैं। कलात्मक अभिव्यक्ति में सत्य-तथ्य दोनों महत्वपूर्ण होते हैं और इन दोनों से भी ज्यादा महत्वपूर्ण है सर्जनात्मक संवेदनाएं। सर्जनात्मक संवेदनाओं के जरिए ''हैदर'' में कश्मीरियों की देशभक्ति पुख्ता रुप में सामने आई है। साथ ही कश्मीरी नागरिक की अनुभूतियां ,आकांक्षाएं और त्रासदी भी सामने आई है। यह फिल्म संदेश देती है कि यह अस्मिता की त्रासदी का दौर भी है। कलात्मक त्रासदी को महसूस करने की चीज है और यह काम फिल्म ने बड़ी सफलता के साथ किया है।\n''हैदर'' फिल्म में कश्मीरियत को धर्मनिरपेक्ष शांतिमय संस्कृति के रुप में पेश किया गया है। साथ त्रासदी के प्रति आलोचनात्मक नजरिए को सम्प्रेषित करने में फिल्ममेकर सफल रहा है। कश्मीर की त्रासदी अन्य के बहाने से पेश नहीं की गयी है बल्कि सीधे पेश की गयी है। फिल्म में अतीत में लौटनेवाले क्षण बहुत कम हैं। सारी फिल्म सीधे वर्तमानकाल में चलती है और भविष्य की ओर सोचने के लिए मजबूर करती है । अस्मिता के कई आयाम हैं मसलन्, प्रतिस्पर्धा,हिंसा,बदला,बदलाव,राष्ट्रीयता,आतंकवाद आदि इनमें से ''हैदर' का जोर राष्ट्रीयता ,बदलाव और शांति पर है।\nपर अक्तूबर 17, 2014 1 टिप्पणी: इस संदेश के लिए लिंक\nलेबल: कश्मीर, हिन्दी सिनेमा, हैदर\nधर्ममंदिरों और संतों के आश्रमों का धार्मिकता से बुनियादी सम्बन्ध खत्म हो गया है। खासकर आजादी के बाद के वर्षों में धर्मकेन्द्र और संतकेन्द्र अब आनंद –आराम केन्द्र बन गए हैं। धर्मकेन्द्र और संतकेन्द्र आजादी के पहले धार्मिकता के प्रचार के केन्द्र हुआ करते थे लेकिन इन दिनों यह फिनोमिना बदल गया है। देशी पूंजीवाद के विकास और पूंजीसुख के बढ़ते संसार ने जीवनशैली को रुपान्तरित किया है,इसका धर्म पर भी असर पड़ा है। धर्म-संत केन्द्रों का सारे देश में नियोजित उद्योग की तरह विकास हुआ है। अब इन केन्द्रों पर आनंद-आराम –जीवनशैली और स्वास्थ्य का खासतौर पर ख्याल रखा जाता है।\nस्वातंत्र्योत्तर दौर में पैदा हुए धर्म-संत समाज ने मासकल्चर के साथ अपना सम्बन्ध विकसित किया है।इनके यहां धर्म के मासकल्चर रुपों पर खासतौर पर जोर है। पहले धर्म को साधना के रुप में देखा जाता था,लेकिन मासकल्चर के साथ सम्बन्ध बनाने के कारण अब यही धर्म-संतकेन्द्र 'उपभोग' पर जोर देते हैं। इस तरह वे पूंजीवादी बाजार का विस्तार और विकास भी करते हैं। पूजा-पाठ-उपासना आदि इनमें गौण है और आनंद-आराम प्रमुख चीज है। स्वामीनारायण मंदिर से लेकर श्रीश्रीरविशंकर तक,रजनीश से लेकर महर्षि महेश योगी तक हजारों संत हैं, और उनके हजारों नेटवर्क हैं, जो आनंद-आराम के नेटवर्क के तौर पर काम कर रहे हैं। इस समूचे जगत को आनंद-आराम उद्योग कहना समीचीन होगा। इन संत-धर्मस्थलों का प्रमुख लक्ष्य है आगंतुकों के खालीसमय को आनंद से भरना और आराम की अनुभूति देना। इनके केन्द्रों में जीवनशैली प्रबन्धन कला भी सिखायी जाती है।\nपर अक्तूबर 10, 2014 कोई टिप्पणी नहीं: इस संदेश के लिए लिंक\nलेबल: धर्म, धर्मनिरपेक्षता, मासकल्चर\nफेसबुक पर सक्रिय ''हिन्दू परंपरा ज्ञानी''मित्रों के लिए हम सुश्रुत रचित चरक संहिता से एक कहानी दे रहे हैं और यह कहानी बहुत कुछ कहती है।कहानी इस प्रकार है-\nचरक संहिता में अतिसार यानी दस्त की बीमारी के प्रसंग में यह कहानी आई है- (अतिसार विषयक अग्निवेश की जिज्ञासा का उत्तर देते हुए भगवान पुनर्वसु आत्रेय कहते हैं कि हे अग्निवेश! सुनोः) आदिकाल में यज्ञों में पशु समालभनीय(यज्ञ में पशु आमंत्रित और पूजित करके छोड़ दिए जाते थे) होते थे किंतु यज्ञ में पशुओं का वध नहीं किया जाता था।इसके बाद दक्ष प्रजापति के बाद के समय में मनु के पुत्रों ने यज्ञों में पशुओं की हत्या करने की प्रथा शुरु की तथा पशुओं को आमंत्रित कर वधकिया जाने लगा ।पशुओं के वध की यह क्रिया वेदाज्ञा के अनुसार ही होती थी।इसके बाद के समय में राजा पृषध्र ने एक बहुत दिन चलने वाले यज्ञ का समारंभ किया। यज्ञ में निरंतर अन्य पशुओं का वध होता रहा।जब यज्ञ में बहुत अधिक पशुओं की हत्या हो जाने के कारण पशु नहीं मिलने लगे तो गौओं का वध आरंभ किया। यह देखकर जगत के प्राणी मात्र अत्यंत दुखी हुए।जब इन वध की गई गौओं का मांस खाया गया तो लोगों को अतिसार यानी दस्त की बीमारी हो गयी ।\nसुश्रुत की चरक -संहिता में आहार के रुप में खाए जाने वाले पशु-पक्षियों की एक वर्गीकृत सूची दी गयी है और इसमें शामिल पशु-पक्षियों के आहार को स्वास्थ्यप्रद बताया गया है उस सूची में गौ मांस भी शामिल है। संदर्भ से यह भी पता चलता है कि हमारे आज के शिक्षित मध्ययवर्ग के फेसबुक भगवा बटुकों से सुश्रुत ज्यादा समझदार विद्वान थे। चरक संहिता में वर्णित गौ मांस सेवन के दो रुप हैं एक है आहार के रुप में और दूसरा है औषधि के रुप में।\nचरक-संहिता के 'सूत्र स्थान' के सत्ताइसवें अध्याय में प्रसह पशु-पक्षी गण की सूची दी गयी है इस सूची में गाय भी शामिल है।जो प्राणी अपने भोजन को दूसरों से जबर्दस्ती छीनकर या फाड़कर खाते हैं उन्हें प्रसह-गण पशु-पक्षी की संज्ञा दी गयी है। ये हैं- गाय,गधा,ऊंट,घोड़ा,चीता,सिंह,भालू,बंदर,भेड़िया,बाघ,लकड़बग्घा,बिल्ली,कुत्ता,कौवा,बाज,गिद्ध आदि। इसके अलावा अन्यवर्ग के पशु-पक्षियों का भी उल्लेख है।ये हैं बिल में रहने वाले-तेरह जीव,दलदल में रहने वाले9जीव,जल में निवास करने वाले 10जीव,जल में चलने वाले 29जीव, इसके अलावा 17 जांगल पशु ,चोंच या पैर से कुरेदकर खाने वाले 19जीव ,इसके अलावा जो जीव चोंच या पैर से आघात करके आहार खाते हैं उनकी संख्या 30 बतायी गयी है। कुल मिलाकर आठ वर्गों में 156 पशु-पक्षियों की सूची सुश्रुत ने पेश की है जिनका मांस आहार के लिए उपयुक्त पाया गया है और इनमें से प्रत्येक के मास के बीमारी सम्बन्धी लाभों का भी जिक्र किया गया है। पोषक मांस आहार में गाय शामिल है।\nचरक संहिता के अनुसार गौ मांस के विशिष्ट गुण क्या हैं ? आत्रेय के शब्दों में '' गौ मांस केवल वातजन्य रोगों में ,विषम ज्वर में,पीनस रोग में, सूखी खाँसी में,परिश्रमजन्य थकावट में,भस्मक रोग में और मांसक्षयजन्य रोगों में हितकारी होता है।'' इसके अलावा भी गौ मांस खाने अनेक फायदे चरक संहिता में गिनाए गए हैं। ये बातें लिखने का मकसद है हिन्दुत्ववादियों द्वारा किए जा रहे अनर्गल प्रचार का खण्डन करना। इस बात को रखने का मकसद गौमांस भक्षण को बढ़ावा देना नहीं है। हम यही चाहते हैं खान-पान के मामलों में न तो राजसत्ता और न राजनीतिक दल और न अन्य कोई हस्तक्षेप करे।खान-पान का मामला निजी मामला है और इस प्रसंग में स्वास्थ्यप्रद खान-पान को बढ़ावा देना चाहिए।\nपर अक्तूबर 07, 2014 कोई टिप्पणी नहीं: इस संदेश के लिए लिंक\nलेबल: मोदी सरकार, संघ परिवार, साम्प्रदायिकता\nकलात्मक मीडिया पर्सुएशन कला आधुनिक दास समाज की कुंजी है। पहले गुलाम बनाए जाते थे अब गुलाम बने-बनाए मिलते हैं। पहले गुलामों पर मालिक का शारीरिक नियंत्रण होता था,इन दिनों गुलामों पर मालिक शारीरिक और मानसिक नियंत्रण रखते हैं। गुलाम भाव सबसे प्रियभाव है। यह ऐसा भाव है जिसका सामाजिक स्तर पर व्यापक उत्पादन और पुनर्रुत्पादन हो रहा है। नव्य- पूंजीवाद के मौजूदा दौर में मालिक का नौकर के शरीर और मन पर पूरा नियंत्रण रहता है। काम के घंटे अब आठ नहीं होते बल्कि 10,12,या 16 घंटे तक कर्मचारी से काम लिया जाता है। इस कर्मचारीवर्ग में एक बड़ा समूह ऐसे कर्मचारियों का है जिसकी नौकरी अस्थायी है ,जो ठेके पर काम करता है।जो चंचल मजदूर है। लेकिन गुलाम भाव में जीने वाले कर्मचारियों में एक बड़ा समूह उन लोगों का भी है जो पक्की नौकरी करते हैं , मोटी पगार पाते हैं। येन-केन प्रकारेण सत्ताधारी वर्ग से चिपके रहना इनके स्वभाव का अंग है। इस समूचे समुदाय में तानाशाही के प्रति स्वाभाविक रुझान है। यही वह वर्ग है जो जीवन में पोंगापंथ,अंधविश्वास और उपभोक्तावाद का सबसे बड़ा उपभोक्ता भी है। इस वर्ग में परजीविता कूट-कूटकर भरी हुई है। खोखली बातें,खोखले जीवन मूल्य,खोखली राजनीति,खोखला कम्युनिकेशन इस वर्ग के मुख्य आदतें हैं।\nइस वर्ग में गुलाम भाव के प्रति जबर्दस्त अपील है।यह बिना किसी दबाव के हमेशा सत्ताधारी वर्गों के दबाव और अनुकरण में रहता है। यह वर्ग विवेक से कम और मीडिया पर्सुएशन से ज्यादा प्रभावित होता है। मीडिया इस वर्ग का उस्ताद है और पर्सुएशनकला इसकी कमजोरी है। पर्सुएशन कला की महत्ता तब और नजर आती है जब किसी नए माल की बाजार में बिक्री सुनिश्चित करनी हो या किसी राजनीतिक प्रचार अभियान को सफल बनाना हो। इस पद्धति का प्रधानमंत्री नरेन्द्र मोदी ने प्रभावशाली ढ़ंग से इस्तेमाल किया है। 'स्वच्छ भारत अभियान' इसका आदर्श नमूना है। मसलन् एक शिक्षक-कर्मचारी की यह जिम्मेदारी बनती है कि वह नियत काम को नियत समय पर पूरा करे, लेकिन एक बड़ा अंश है जो परजीवी है और नियत समय पर काम न करने की मानसिकता में रहता है।यही निकम्मावर्ग है जिसको हांकने में नरेन्द्र मोदी को द्रविड़-प्राणायाम करना पड़ रहा है।यही वह वर्ग है जो समय पर दफ्तर नहीं जाता,समय पर कक्षाएं नहीं लेता,समय पर बाकी अकादमिक और गैर अकादमिक काम नहीं करता। यही वह वर्ग भी है जो मोदीभक्त भी है।इसमें ही बड़ी संख्या में मोदी के कर्मचारी मतदाता भी हैं,ये ही वे लोग हैं जिनको मोदी अपने मीडिया रुतबे से प्रभावित और सक्रिय कर रहे हैं।\nआधुनिक गुलामभावबोध का दिलचस्प आलम यह है कि जो कर्मचारी कभी समय पर नहीं आता,अथवा जो विश्वविद्यालय शिक्षक कभी विभाग की मीटिंग में बार-बार बुलाने पर भी नहीं आता, समय पर कक्षाएं लेने नहीं आता, वह 'स्वच्छ भारत' अभियान के दिन नियत समय से काफी पहले विश्वविद्यालय प्रांगण में पहुँच गया और सफाई के फोटोशूट में शामिल होने के लिए बेताब नजर आ रहा था। इस पूरी समस्या के अनेक आयाम हैं लेकिन इसमें प्रमुख है परजीविता और गुलाम भावबोध। ये ही आधुनिक गुलाम की जीवनशैली की धुरी हैं। हम सोचें कि क्या शक्तिशाली देश का निर्माण गुलाम भावबोध से संभव है ? कोई भी देश अपने विवेक की शक्ति से महान बना है।गुलामी मानसिकता से महान नहीं बना है।\nपर अक्तूबर 05, 2014 कोई टिप्पणी नहीं: इस संदेश के लिए लिंक\nलेबल: मध्यवर्ग, मोदी सरकार, स्वच्छता अभियान\nपर अक्तूबर 04, 2014 कोई टिप्पणी नहीं: इस संदेश के लिए लिंक\nप्रधानमंत्री मोदी के स्वच्छता अभियान से किसी को मतभेद नहीं हो सकता। समस्या नीति और नज़रिए की है। इस अभियान में प्रधानमंत्री नरेन्द्र मोदी की सारी सदइच्छाएं टीवी फ़ोटो कवरेज से आगे नहीं जा रही हैं । उनके इस मसले पर सभी भाषण और राजनीतिक आचरण में भी प्रदर्शनप्रियता ही प्रमुख है।\nस्वच्छता की समस्या सफ़ाई का नया सिस्टम बनाने, सफ़ाई के सिस्टम में लगे लोगों के हितों और माँगों पर ग़ौर करने से जुड़ी है। भारत में इससे मिलता जुलता अभियान कांग्रेस ने 'निर्मल भारत' के नाम से यूपीए सरकार के शासन में आरंभ किया था लेकिन वह फ़ाइलों में दबा रह गया। मोदी ने उसे इवेंट और स्टंट बना दिया है!\nसफ़ाई अभियान को टीवी फोटोशूट तक ले जाने में मोदी सफल रहे लेकिन 'स्वच्छता नीति 'की घोषणा नहीं कर पाए । इससे यह भी पता चलता है कि मोदी इस देश को किस तरह चलाना चाहते हैं ? मोदी इवेंट और जलसे -मेले-ठेले की राजनीति के जरिए देश को चलाना चाहते हैं ,इनके लिए समय दे रहे हैं लेकिन कोई बनाने के लिए उनके पास कोई समय नहीं है। यदि सरकार के मंत्रियों के काम करने की गति देखें तो वहाँ पर भी कोई पहलकदमी नजर नहीं आती। यानी मंत्रालयों में भी कोई पहलकदमी नजर नहीं आती! वरना स्वच्छता अभियान को लेकर नीति तो होनी चाहिए बिना नीति के देश कैसे चलेगा ? राज्यों और नगरपालिकाओं को कैसे भागीदार बनाया जाएगा ? स्वच्छता अभियान में केन्द्र और राज्य कितना पैसा निवेश करेंगे ? सफ़ाई कर्मचारियों की समस्याओं और रिक्त पदों का समाधान किस तरह किया जाएगा ?नई जरुरतों के मुताबिक़ कितने लाख नए पद सृजित किए जाएँगे ?\nसफ़ाई की समस्या एकदिन की समस्या नहीं है । यह दैनंदिन समस्या है और इसके लिए मुस्तैद सिस्टम चाहिए। ऐसा सिस्टम चाहिए जो वैज्ञानिक तकनीक का भी भरपूर इस्तेमाल करे। सफ़ाई का मोदी का नज़रिया हिन्दू -कारपोरेट नजरिया है। हिन्दू के लिए सफ़ाई दीपावली की सफ़ाई योजना है जो घर, मंदिर, दुकान से बाहर नहीं निकलती।मोदी इसे कचडा परिशोधन परियोजना तक लेजाएँगे।\nजबकि भारत में सफ़ाई कर्मचारियों का एक बड़ा वर्ग है जो आज भी अस्पृश्यता का शिकार है और दशकों से वे अपनी समस्याओं के लिए विभिन्न राज्य सरकारों और ज़िला प्रशासन के सामने अपनी माँगे रखते आए हैं ,आश्चर्य की बात है मोदी ने इन सफ़ाई कर्मचारियों और अछूत समस्या पर एक भी वाक्य नहीं बोला। सफ़ाई कर्मचारियों की बदहाल ज़िंदगी और भयावह गंदगी से भरे उनके रिहायशी इलाक़ों को दरकिनार करके मोदी सरकार प्रच्छन्न ढंग से बहुसंख्यकवाद के राजनीतिक लक्ष्य की दिशा में आगे बढ रही है। वरना मोदी को दलितों की बस्ती में जाकर सफ़ाई अभियान को केन्द्रित होकर चलाना चाहिए मोदी दलित मलिन बस्ती में न जाकर बाल्मीकिरामायण मंदिर गए जो हमेशा साफ़ रहता है। महात्मा गांधी ने स्वच्छता अभियान को सामाजिक सुधार कार्यक्रम के रुप में चलायाथा और सफ़ाई, दलितमुक्ति और अस्पृश्यता निवारण को लक्ष्य बनाया। गांधी के लिए स्वच्छता का मतलब इवेंट नहीं था वे स्वच्छता को समाजसुधार के परिप्रेक्ष्य में रखकर देखते थे। सफ़ाई उनके लिए नैतिक या स्वास्थ्य तक सीमित नहीं थी। जबकि मोदी के लिए स्वच्छता के सामाजिक आधार का कोई मूल्य नहीं है।\nअस्वच्छता हमारे समाज के जातिप्रथा के कलंकित अध्याय से जुडी है। यही वजह है कि तमाम वैभव और संसाधनों के बावजूद धार्मिक शहर सबसे गंदे रहे हैं। हमारे समाज में आज़ादी के बाद जातिप्रथा बढी हैं ख़ासकर दलित जातियों पर ज़ुल्म बढे हैं ।हमने कभी ईमानदारी और सतत निगरानी के साथ दलितों और सफ़ाई कर्मचारियों की समस्याओं पर संसद में समग्रता में चर्चा नहीं की है।\nकेन्द्र -राज्य सरकारोंके लिए दलित ,वोटबैंक से ज़्यादा महत्व नहीं रखते और हमेशा किश्तों या टुकड़ों में दलितों की समस्याओं पर संसद में तदर्थभाव से चर्चा हुई है। हम चाहते हैं दलितों के प्रति तदर्थभाव ख़त्म हो और समग्रता में राष्ट्रीय एकता परिषद में खुलकर केन्द्र -राज्य मिलकर बातें करके स्वच्छता नीति बनाएँ और इसके लिए दलितों के सभी रंगत के संगठनों को भीबुलाकर सुझाव लिए जाएँ और उनकी राय को राष्ट्रीय एकता परिषद गंभीरता से सुने ।\nनरेन्द्र मोदी के स्वच्छता अभियान की तुलना में अरविंद केजरीवाल का नजरिया ज़्यादा सही लगता है।मसलन् मोदी गए बाल्मीकि मंदिर जबकि केजरीवाल ने नाले की सफ़ाई में भाग लिया और दलित परिवार के घर जाकर खाना खाया।\nसफाई की समस्या हमारे हिन्दू संस्कारों और आदतों से मुक्ति से जुडी है। हम जब तक हिन्दू आदतों के शिकार रहेंगे समाज में अस्वच्छता रहेगी।सामाजिक अस्वच्छता का सम्बन्ध मन और मूल्यों की स्वच्छता से है। हमें देखना होगा मोदी जी स्वयं और उनके मंत्री-सांसद-विधायक कितनी जल्दी हिन्दूमन की आंतरिक सफाई करते हैं!\nसमाज हमारे मन का आईना है यह कचडा साफ़ करने की समस्या मात्र नहीं है ,यह गंदगी फैलाने पर जुर्माने ठोक देने से सुलझनेवाली समस्या नहीं है।\nहमारे देश ने यूरोप से कपड़े लिए, शिक्षा ली,रहन-सहन लिया, बाथरुम लिया लेकिन हिन्दूमन नहीं बदला !जीवनशैली नहीं ली। यही वह प्रस्थान बिन्दु है जिस पर प्रहार करने की ज़रुरत है। हिन्दूमन की गंदगियों और जीवनशैली को निशाना बनाए बग़ैर स्वच्छता अभियान सफल नहीं होगा । सफ़ाई का सम्बन्ध आदतों से हैं और आदतें हिन्दूजीवनशैली से जुड़ी हैं और इनका समाज के ऊपर व्यापक असर है।हिन्दूजीवनशैली को मोदी सरकार को निशाना बनाना होगा। यह काम जब तक नहीं होता स्वच्छ भारत टीवी इवेंट से आगे नहीं जा पाएगा।\nपर अक्तूबर 03, 2014 कोई टिप्पणी नहीं: इस संदेश के लिए लिंक\nलेबल: नरेन्द्र मोदी सरकार, बहुसंख्यकवाद, स्वच्छता अभियान, हिन्दुत्व


बिना सामने वाले को पता चले WhatsApp Status को कैसे देखें? - Gyan Info\nदोस्तों यदि आप भी दूसरों के WhatsApp Status को देखतें हैं और आप चाहतें हैं की उन्हें पता भी न चले कि आपने उनका WhatsApp Status देखा है। तो दोस्तों आज मैं आप लोगों के लिए एक WhatsApp की एक खास ट्रिक लेकर आया हूँ। जिससे आप किसी के व्हाट्सऐप स्टेटस को देखेंगे तो सामने वाले को पता भी नहीं चल पायेगा कि आपने उसके WhatsApp Status को देखा है तो आइये जानतें हैं, कि बिना सामने वाले को पता चले WhatsApp Status को कैसे देखें?\nआजकल के इस सोशल मीडिया को जमाने में लगभग सभी लोग Facebook के इंस्टेंट Massaging ऐप WhatsApp का उपयोग करतें हैं। और यह एक दूसरे से जुड़े रहने का एक बेहतरीन माध्यम है आजकल तो लोग COVID 19 की वजह से सोशल मीडिया पर ज्यादा समय बिता रहें हैं। ऐसे में कुछ यूजर अपने WhatsApp Status को समय-समय पर बदलतें रहतें हैं। इस बात को आप भी जानतें हैं।\nजब भी आप किसी के WhatsApp Status को देखतें हैं तो सामने वाले को पता चल जाता है कि किस-किस ने उसके व्हाट्सऐप स्टेटस को देख लिया है। ऐसे में आप सोचतें होंगे कि हम ऐसा क्या करें कि हम व्हाट्सऐप स्टेटस भी देख लें, और सामने वाले को पता भी ना चल पाये। कि हमने उसके WhatsApp Status को देख लिया है तो ऐसी ही कुछ खास टिप्स हम आपके लिए लेकर आयें है. जिसके उपयोग से बिना सामने वाले को पता चले व्हाट्सऐप स्टेटस को देख सकतें हैं।\nमैं आप लोगों को बता दूँ कि whatsapps में एक ऐसा काम का फीचर दिया गया है। जिसकी मदद से से आप बिना सामने वाले को पता चले WhatsApp Status को आसानी से देख सकतें हैं।\nयदि बात की जाये कि बिना सामने वाले को पता चले WhatsApp Status को कैसे देखें? तो इस फीचर का नाम Read reciept है। इस फीचर का एक फायदा तो हम सभी लोगों को पता है इस फीचर को डिसेबल कर देने के बाद सामने वाले को यह पता नहीं चल पाता कि आपने उसका Massage पढ़ लिया है। क्योंकि इस फीचर को डिसेबल कर देने के नीला (Blue) टिक नहीं आता है। इस फीचर को डिसेबल करने के बाद भेजने वाले को केवल Doule टिक मार्क ही दिखाई देता है। ऐसे में उसे यह पता नहीं चल पाता है कि आपको प्राप्त हुआ मैसेज आपने किस समय पढ़ा| वही इस फीचर का एक और फायदा भी है तो आईये उसके बारे में भी जान लेतें हैं।\nRead reciept फीचर क्या है?\nयदि आप चाहतें है कि हम किसी के व्हाट्सऐप स्टेटस को देखें और सामने वाले को पता न चल पाये कि हमने उसके WhatsApp Status को देख लिया है। तो इसके लिए आपको अपने WhatsApp में Read reciept के फीचर को डिसेबल करना होगा। जिससे सामने वाले को यह पता नहीं चल पायेगा कि आपने उसके WhatsApp Status को देख लिया है।\nRead reciept फीचर को डिसेबल करने के लिए सबसे पहले आपको अपने WhatsApp की Settings में जाना है। इसके बाद आपको Account सेक्शन में Privacy विकल्प पर क्लिक करना है। यहाँ आपको Read reciept का विकल्प दिखेगा आपको इसे डिसेबल कर देना है।\nदोस्तों मैं आशा करता हूँ कि आप आप लोगों को पता चल गया होगा कि बिना सामने वाले को पता चले WhatsApp Status को कैसे देखें? यदि फिर भी इस लेख से जुड़ा हुआ आपका कोई सुझाव हो तो आपनी राय हमें कमेंट्स बॉक्स में कमेन्ट करके जरूर बतायें। और ऐसी ही जानकारियाँ पाने के लिए हमारी वेबसाइट Gyaninfo.Com को विजिट करतें रहें। धन्यवाद!\nGraphic Card क्या है? Graphic Card कैसे काम करता है?


बिग बॉस 13ः हिमांशी खुराना की लवलाइफ से उनकी दोस्त ने उठाया परदा, किए कई खुलासे (BB 13: Himanshi Khurana's BFF Nidhi On Her Relationship)\nबिग बॉस 13ः हिमांशी खुराना की लव...\nHome » बिग बॉस 13ः हिमांशी खुराना ...\nबिग बॉस 13 (Bigg Boss 13) में वाइल्ड कार्ड से एंट्री लेनेवाली हिमांशी खुराना इन दिनों काफी चर्चा में हैं. शो में आसिम रियाज के साथ उनकी बढ़ती नजदीकी और घर के बाहर उनका बॉयफ्रेंड से जुड़ी खबरें सोशल मीडिया पर चर्चा पर विषय बनी हुई हैं. असीम रियाज ने जब हिमांशी खुराना के प्रति झुकाव दिखाया तो हिमांशी ने साफ किया कि वे इंगेज्ड हैं. इसके बाद से ही खबरें आने लगीं कि पंजाबी सिंगर एमी विर्क हिमांशी के बॉयफ्रेंड हैं. इन अफवाहों पर विराम लगाते हुए अब हिमांशी की दोस्त निधि ने हिमांशी के रियल बॉयफ्रेंड का खुलासा किया है.\nएक मशहूर अखबार को दिए इंटरव्यू में निधि ने हिमांशी के रियल बॉयफ्रेंड के सरनेम और एमी के साथ हिमांशी के रिलेशन के बारे में बात की. निधि ने बताया, ‘एमी विर्क के साथ हिमांशी के रिलेशन को लेकर लोग कन्फ्यूज हैं. इसके पीछे दो वजह है. पहला ये कि हिमांशी के बॉयफ्रेंड और सिंगर एमी विर्क, दोनों के सरनेम विर्क हैं. दूसरा ये कि पिछले दिनों एक मैगेजीन शूट के लिए हिमांशी और एम्मी जब साथ नजर आए तो फैंस को लगा कि ये फोटो उनकी इंगेजमेंट की है. इस वजह से लोगों को एम्मी और हिमांशी के रिलेशन को लेकर मिस अंडरस्टैंडिंग हो गई है.’ ‘दोनों ने कुछ गानों में साथ काम किया है और तीन हिट्स भी दिए हैं. वे दोनों बस एक प्रोफेशनल रिलेशन शेयर करते हैं. इसके अलावा, हिमांशी हमेशा अपने बॉयफ्रेंड का नाम उसके निकनेम से पुकारा करती हैं इसलिए भी लोगों ने एम्मी को ही उनका बॉयफ्रेंड समझ लिया.\nनिधि ने आगे कहा कि ‘बॉयफ्रेंड का नाम लेना या नहीं लेना ये हिमांशी की पर्सनल च्वॉइस है और मैं इसकी इज्जत करती हूं. यह भी क्लीयर कर दूं कि हिमांशी ऑफिशियली इंगेज्ड नहीं हैं लेकिन वह एक कमिटेड रिलेशनशिप में हैं. जो अंगूठी वह पहनती हैं वह उसके बॉयफ्रेंड ने उसे गिफ्ट किया है. दोनों पिछले9साल से रिलेशन में हैं और इसलिए शायद हिमांशी अपने रिलेशन के लिए ‘इंगेजड’ शब्द का इस्तेमाल करती हैं. खैर, निधि ने हिमांशी के लव लाइफ पर कई बातों से परदा उठा दिया है. अब भले ही लोग एमी विर्क के साथ हिमांशी का नाम ना जोड़ें लेकिन बिग बॉस के घर में असीम के साथ लोग हिमांशी का लव-दोस्ती एंगल देखना जरूर पसंद कर रहे हैं. आपको बता दें कि इसके पहले एमी विर्क के फ्रेंड ने मीडिया से बात करते हुए साफ कहा था कि एमी शादीशुदा हैं और उनका हिमांशी से कोई संबंध नहीं है.\nनिधि ने बिग बॉस 13 में आसिम रियाज के साथ हिमांशी के संबंधों पर बोलते हुए कहा कि मुझे वे दोनों साथ में बहुत अच्छे लगते हैं, लेकिन मुझे पता है कि हिमांशी के दिल में दोस्ती की फीलिंग से ज़्यादा कुछ नहीं है. लेकिन आसिम ही उस घर में एकमात्र ऐसे बंदे हैं, जो न सिर्फ हिमांशी को सपोर्ट करते हैं, बल्कि उसका ध्यान भी रखते हैं, हिंदुस्तानी भाऊ और शेफाली भी हिमांशी के लिए खड़े रहते हैं, लेकिन आसिम हिमांशी का खुलकर सपोर्ट करते हैं और अपनी फीलिंग का इजहार करते हैं, इसलिए लोग उनके बारे ज़्यादा बात कर रहे हैं, लेकिन मैं साफ शब्दों में कहना चाहती हूं कि इनका कोई लव अफेयर नहीं चल रहा है.\nये भी पढ़ेंः कास्टिंग काउच पर राखी सावंत ने किया चौंकानेवाला खुलासा, डायरेक्टर्स करते थे उल्टी-सीधी डिमांड (Rakhi Sawant Reveals About Casting Couch)


ऑरेंज जोन में आज से शुरू होगा कॉपियों का मूल्यांकन, जानिए कब तक आएगा रिजल्ट – News18 हिंदी\nUP Board से बड़ी खबर: ऑरेंज जोन में आज से शुरू होगा कॉपियों का मूल्यांकन, जानिए कब तक आएगा रिजल्ट\nजानकारी 25 अगस्त रात 12 बजे तक अपलोड कर दी जाएगी.\nबोर्ड जिस गति से काम कर रहा है उसे देखते हुए जल्दी ही 10वीं और 12वीं कक्षा के रिज़ल्ट की घोषणा की जा सकती है.\nLast Updated : May 12, 2020, 07:05 IST\nदिल्लीः उत्तर प्रदेश माध्यमिक शिक्षा बोर्ड (Uttar Pradesh Board of Secondary Education,UP Board) ओरेंज ज़ोन (Orange Zone District in UP) वाले 36 ज़िलों में आज यानी 12 मई से कॉपियों की चेकिंग शुरू करेगा. दरअसल, शासन इस कोशिश में हैं कि बोर्ड की कॉपियों की चेकिंग जल्द से जल्द पूरी कर के परीक्षा परिणाम घोषित कर दिए जाएं. हालांकि, इन ज़िलों में कॉपी चेकिंग के आदेश के बावजूद सुरक्षा का पूरा ध्यान रखा जा रहा है. सुरक्षा के मद्देनज़र हॉट स्पॉट (Hot Spot Areas in UP) वाले इलाके में न तो कोई मूल्यांकन सेंटर (Evaluation Centre in UP) बनाया जाएगा और न ही उस एरिया में रहने वाले किसी अध्यापक को परीक्षक नियुक्त किया जाएगा.\nउप मुख्यमंत्री दिनेश शर्मा (Deputy Chief Minister Dinesh Sharma) ने कहा था कि 10वीं और 12वीं कक्षा की करीब 1.5 करोड़ कॉपियों की चेकिंग दुबारा शुरू कर दी गई है और इसे जल्द से जल्द पूरा कर लिया जाएगा. बोर्ड की योजना थी कि किसी भी हालत में मई तक कॉपियों की चेकिंग को पूरा कर लिया जाए इसीलिए 275 मूल्यांकन केंद्र बनाए गए थे और करीब 1.47 लाख परीक्षकों को इस काम में लगाया गया था.\nजून में आ सकता है रिज़ल्ट-\nबोर्ड जिस गति से काम कर रहा है उसे देखते हुए जल्दी ही 10वीं और 12वीं कक्षा के रिज़ल्ट की घोषणा की जा सकती है. सूत्रों के मुताबिक ऐसा माना जा रहा है कि जून, 2020 के मध्य यानी 15 जून तक परिणाम आ सकते हैं. यही नहीं उत्तर प्रदेश के उप मुख्यमंत्री दिनेश शर्मा ने भी इस बात के संकेत दिए थे कि बोर्ड परीक्षा के परिणाम जून में जारी किए जा सकते हैं.\n56 लाख छात्रों ने दी थी परीक्षा-\nबता दें कि इस साल 56 लाख छात्र 12वीं और 10वीं कक्षा की परीक्षा के लिए शामिल हुए थे, जिसके लिए परीक्षाएं मार्च में करवाई गई थीं. बाद में कॉपियों की चेकिंग शुरू कर दी गई थी लेकिन कोरोना वायरस की महामारी के कारण इसे रोकना पड़ा.\nदूसरे फेज का लॉकडाउन3मई को खत्म होना था जिसके बाद सरकार ने5मई से कॉपियों के चेकिंग की घोषणा कर दी थी. लेकिन लॉकडाउन को फिर से 17 मई तक बढ़ा दिए जाने के बाद सिर्फ ग्रीन ज़ोन वाले ज़िलों में ही कॉपियों की चेकिंग की शुरूआत हो पाई थी. लेकिन अब 12 मई से ओरेंज ज़ोन वाले जिलों में भी कॉपियों की चेकिंग की शुरूआत कर दी गई है.\nयूपी बोर्ड रिज़ल्ट (UP Board Result) से जुड़ी जानकारी सबसे पहले पाने के लिए यहां रजिस्टर करें.\nTags: UP Board Class 10th results, UP Board Class 12th results, UP Board Examinations, UP Board High School Results


#UPHaritKranti #प्रयागराज में पौधरोपण का बनेगा विश्व रिकार्ड, सीएम योगी आज बांटेंगे मुफ्त पौधे | Nationalwheels\n#UPHaritKranti #प्रयागराज में पौधरोपण का बनेगा विश्व रिकार्ड, सीएम योगी आज बांटेंगे मुफ्त पौधे\nअगस्त क्रांति के दिन प्रयागराज फिर एक नया विश्व रिकार्ड बनाने जा रहा है. इस बार दुनिया को हरित क्रांति का संदेश देने के लिए एक दिन में एक ही स्थान से 1.22 लाख पौधे वितरित किया जाना है. हालांकि, विश्व रिकार्ड 50 हजार पौधों के वितरण से ही बन जाएगा. पिछला विश्व कीर्तिमान महाराष्ट्र के नाम है जिसने 40 हजार पौधे वितरित किए थे. इस कीर्तिमान को दर्ज करने के लिए प्रयागराज में गिनीज बुक ऑफ वर्ल्ड रिकार्ड की टीम भी पहुंच चुकी है. मुख्यमंत्री योगी आदित्यनाथ इस कार्यक्रम की शुरुआत करेंगे.\nउत्तर प्रदेश के सूचना निदेशक शिशिर ने ट्वीट कर कहा कि आज हम स्वतंत्रता के आदर्शों को 22 करोड़ पौधे लगाकर अनूठे तरीके से मनाएंगे. हमेशा नया बेंचमार्क सेट करने के लिए उन्होंने मुख्यमंत्री के प्रति आभार भी जताया है.\nToday we celebrate the ideals of freedom inaunique way – by planting 22 cr saplings across #UttarPradesh\nWe are forever grateful to Hon CM @myogiadityanath for always setting new benchmark and providing his generous guidance.\nLet's make #UPHaritKrantiagrand success. pic.twitter.com/3uPjJ5dcop\n— Shishir (@ShishirGoUP) August 9, 2019\nपूरा देश भारत छोड़ो आंदोलन की 77वीं वर्षगांठ पर अलग-अलग तरीके से शहीदों और स्वतंत्रता सेनानियों को याद कर रहा है. उत्तर प्रदेश ने इसे पौधरोपड़ के जरिए अलग पहचान देने का फैसला किया है. फिलहाल, प्रयागराज में मुख्यमंत्री योगी आदित्यनाथ के कार्यक्रम के लिए जिले के तमाम विद्यालयों के बच्चों को भी बुलाया गया है. बच्चों को भी पौधे बांटे जाएंगे. वितरण के बाद पौधों का दशा जानने के लिए जांच का भी फैसला किया गया है. पौधों में जियो टैगिंग भी की जानी है, जिससे लगातार उसकी निरगानी की जा सके.\nदिल्ली से हावड़ा और मुंबई मार्ग पर 160 की रफ्तार से ट्रेनें चलाएगा रेलवे


SPECIAL REPORT!! साल 2018 के आखिरी6महीनों में नहीं होंगे यह3बड़े बॉक्स ऑफिस क्लैश, देखें पूरी लिस्ट | Bollywood Life हिंदी\nSPECIAL REPORT!! साल 2018 के आखिरी6महीनों में नहीं �...\nSPECIAL REPORT!! साल 2018 के आखिरी6महीनों में नहीं होंगे यह3बड़े बॉक्स ऑफिस क्लैश, देखें पूरी लिस्ट\nसाल 2018 बॉलीवुड फिल्म इंडस्ट्री के लिए बहुत ही अच्छा जा रहा है।\n| Updated: July 6, 2018 11:37 AM IST\nसाल 2017 में बॉलीवुड फिल्म इंडस्ट्री ने ऐसे कई शुक्रवार देखे जब एक साथ दो बड़े अभिनेताओं की फिल्में रिलीज हुईं। इनकी वजह से मीडिया में कई सारी हेडलाइनें बनी और इंडस्ट्री दो हिस्सों में बंटी नजर आई। एक साधारण सी बॉक्स ऑफिस लड़ाई; दो बड़े अभिनेताओं की इज्जत की लड़ाई बन गई। इसको इंडस्ट्री के लोगों ने भी गलत बताया और कहा कि दो फिल्मों के बॉक्स ऑफिस क्लैश को केवल बॉक्स ऑफिस तक ही सीमित रखना चाहिए। उसका प्रभाव निजी रिश्तों पर नहीं पड़ना चाहिए। बॉलीवुड अभिनेताओं ने भी इस बात को समझा और साल 2018 में हमें यह सकारात्मक बदलाव देखने को मिला।\nइस साल की शुरूआत तक कई सारी बड़ी फिल्में एक-दूसरे के साथ क्लैश कर रही थीं लेकिन रिलीज डेट आते-आते उनकी रिलीज तारीखों में बदलाव कर दिया गया। इससे न केवल दोनों फिल्मों की कमाई में इजाफा हुआ बल्कि दर्शकों को भी टिकिट खरीदते समय ज्यादा दिमाग नहीं लगाना पड़ा। Also Read - Akshay Kumar ने BSF जवानों के साथ बॉर्डर पर जाकर की मस्ती, सोशल मीडिया पर छाईं तस्वीरें\nअगर बात साल 2018 के पहले6महीनों की करें तो ‘पद्मावत’ और ‘पैडमैन’ का क्लैश टालना इसका सबसे बढ़िया उदाहरण है। हालांकि इस साल के आखिरी6महीनों में भी इंडस्ट्री ने3बड़े क्लैशेज को टाल दिया है। आज हम आपको अपनी इस खास रिपोर्ट में इन्हीं की जानकारी देंगे।\nSPECIAL REPORT !! ‘रैम्बो’, ‘शमशेरा’ और ‘कृष 4’; साल 2020 में बॉलीवुड रिलीज करेगा यह5बिग-बजट फिल्में Also Read - Akshay Kumar कब से शुरू करेंगे डेब्यू वेब सीरीज The End की शूटिंग? निर्माता ने किया खुलासा\n1. गोल्ड VS सत्यमेव जयते VS यमला पगला दीवाना फिर से:\nAlso Read - Highest Paid Film Actors: Alia Bhatt से Prabhas तक, ब्लॉकबस्टर फिल्म के लिए इतनी भारी कीमत वसूलते हैं ये सितारे !!\nसाल 2018 का सबसे बड़ा क्लैश 15 अगस्त को ही होने वाला था। इस दिन अक्षय कुमार की 'गोल्ड', जॉन अब्राहम की 'सत्यमेव जयते' और देओल खानदान की 'यमला पगला दीवाना फिर से' रिलीज होने वाली थीं। हालांकि देओल परिवार ने समय की नजाकत को देखते हुए अपनी फिल्म को आगे बढ़ा दिया है। अब 15 अगस्त को केवल 'गोल्ड' और 'सत्यमेव जयते' जैसी ही फिल्में आपस में भिड़ेंगी। देओल परिवार की 'यमला पगला दीवाना फिर से' अगस्त महीने के अंत में रिलीज होगी।\n2. केदारनाथ VS जीरो:\nशाहरुख खान की 'जीरो' साल 2018 की जितनी बड़ी फिल्म है, उतनी ही बड़ी फिल्म सारा अली खान की 'केदारनाथ' भी है। जहां 'जीरो' से शाहरुख खान की सफल वापसी की उम्मीद की जा रही है, वहीं 'केदारनाथ' से सारा के सफल डेब्यू की उम्मीद की जा रही है। पहले यह दोनों फिल्में बॉक्स ऑफिस पर क्लैश करने वाली थीं लेकिन अब इनकी रिलीज तारीख को बदल दिया गया है। जहां 'जीरो' 21 दिसम्बर को सिनेमाघरों में लगेगी, वहीं 'केदारनाथ' 30 नवम्बर को रिलीज होगी।\nSPECIAL REPORT !! एक के बाद एक रिलीज होंगी यह5जबरदस्त सुपरहीरो फिल्में, सिनेमाघरों की ओर भाग खड़े होंगे दर्शक\n3. सुपर 30 VS स्टूडेंट ऑफ द ईयर 2:\nवैसे तो टाइगर श्रॉफ, ऋतिक रोशन को अपना गुरू मानते हैं लेकिन उनके सामने कुछ दिनों पहले तक यह परेशानी थी कि इस साल उन्हें अपने गुरू का ही टकराना था। हालांकि अब उनकी यह परेशानी दूर हो चुकी है। ऋतिक रोशन की 'सुपर 30' अब 25 जनवरी 2019 के दिन रिलीज होगी और टाइगर अपनी 'स्टूडेंट ऑफ द ईयर 2' 23 नवम्बर को लेकर आएंगे।\nBollywood clashes 2018


Home/Jobs/UKPSC Recruitment 2021 Uttarakhand Public Service Commission Extended Date For APO 63 Job Vacancies Know Details At ukpsc.gov.in\nयूकेपीएससी एपीओ भर्ती 2021: प्रकाशन सेवा (यूकेपीएससी) ने प्रकाशित होने की तारीख को बढ़ाने का फैसला किया है। अद्यतन करने के लिए एक अद्यतन जारी किया गया है, उपयुक्त स्थिति पर लागू होने पर 17 2021 तक आवेदन कर सकते हैं। पहले आवेदन की तारीख 27 अगस्त। एलएलबी (एलएलबी) की जानकारी प्राप्त करने के बाद इन पर आवेदन करने के योग्य हैं। डेटाबेस का चयन परीक्षा के आधार पर किया गया.\nदेखें वैकलेट विवरण\nअसिस्टेंट अनरिजर्व डंडिगरी के 31 पद, ईडब्ल्यूएस के 6, ओ बिडी के 12, पद के 13 और एसटी का 1 इंप्लीमेंट।\nजान आवेदन की अंतिम तिथि\nऑनलाइन आवेदन की आखिरी तारीख 17 2021. आवेदन करने के लिए अंतिम तिथि 19 है. इस भर्ती परीक्षा की तारीखों की तारीख़. उम्मीद है कि आवेदन प्रक्रिया के बाद की तारीख घोषित हो जाएगी।\nकिसी भी तरह से प्राप्त करने के बाद प्राप्त करने के लिए इनवाइट करें। आयु की सीमा तय करने के लिए आयु 21 साल और उसकी उम्र 42 साल चाहिए। लाइफ़ लाइफ़ के बारे में सोच में रहने के लिए।\nबेड, ओ बिडी और ईडब्ल्यूएस के लिए लागू होता है 176 अरब, 86 लाख और एसटी के लिए 86. आवेदन शुल्क कार्ड, क्रेडिट कार्ड या भुगतान के लिए आवेदन करें।\nअगर आप काम के लिए आवेदन करते हैं, तो दस्तावेज़ पर प्रकाशन सेवाएं की वेबसाइट https://ukpsc.gov.in पर जाएं। इस भर्ती का अच्छा प्रदर्शन मिल रहा था डाउनलोड कर सकते थे। मूवी आवेदन के लिए महत्वपूर्ण दस्तावेज, आवेदन प्रक्रिया और आवेदन पत्र का लिंक मिल रहा है।\nयह भी गेट पंजीकरण 2022: आज से पंजीकरण शुरू हो गया है, जानें कैसे\nUPPSC में रिक्तियां: बीई-बी-बीटेक के लिए आवेदन का सुनन अवसर, जानेंजानकारी\nABP न्यूज़ उत्तराखंड लोक सेवा आयोग ए शिक्षा भर्ती 2021 यूकेपीएससी एपीओ भर्ती 2021 यूकेपीएससी एपीओ भर्ती 2021 अधिसूचना यूकेपीएससी भर्ती 2021\nहमारी सेहत के लिए क्यों जरूरी है Vitamin B 12?


अपना बिजनेस कैसे शुरू करें? कैसे बनाएं एक सफल बिजनेस प्लान? - Bycart\nअपना बिजनेस कैसे शुरू करें? कैसे बनाएं एक सफल बिजनेस प्लान?\nBy bycart | September 6, 2021\nअपना बिजनेस कैसे शुरू करें? कैसे बनाएं एक सफल बिजनेस प्लान? – आज इस आर्टिकल के माध्यम से हम आपको बताने जा रहे हैं अपना बिजनेस कैसे शुरू करें? आज इस आर्टिकल में हम आपको एक सफल बिजनेस प्लान बनाएंगे। साथियों अगर आप भी अपना खुद का बिजनेस शुरू करना चाहते हैं और एक सफल बिजनेस प्लान बनाना चाहते हैं तो यह आर्टिकल आखरी तक पूरा पढ़िए। इस आर्टिकल में आपको एक सफल बिजनेस प्लान के बारे में सभी महत्वपूर्ण बातें बताई गई हैं।\nदोस्तों क्या आप अपना खुद का बिजनेस शुरू करना चाहते हैं? क्या आप एक सफल बिजनेसमैन बनना चाहते हैं? क्या आप अपने बिजनेस को शीर्ष ऊंचाइयों तक पहुंचाना चाहते हैं? अगर इन सभी सवालों का जवाब हां है तो हमारा आज का यह आर्टिकल सिर्फ और सिर्फ आपके लिए है। क्योंकि आज इस आर्टिकल में हम आपको बिजनेस शुरू करने के लिए आवश्यक बिजनेस प्लान बताएंगे। अगर आप नया बिजनेस शुरू करने का प्लान बना रहे हैं तो एक बार हमारा आर्टिकल जरुर पड़ी है क्योंकि इस आर्टिकल में हम आपको एक बिजनेस कैसे शुरू करें बिजनेस को सफल कैसे बनाएं? इन सभी बिंदुओं पर विस्तार से जानकारी देंगे।\nवैसे तो आज हमारे देश में छोटे और बड़े लाखों बिजनेस मौजूद हैं। एक रिपोर्ट के अनुसार देश में हर दिन सैकड़ों बिजनेस शुरू होते हैं और सैकड़ों बिजनेस फ्लॉप होते हैं। इसके बावजूद देश में यदि कुछ सफल बिजनेस की लिस्ट तैयार की जाए तो उसमें सिर्फ दो या चार बिजनेस ही आएंगे। क्या आप जानते हैं जो भी बिजनेस सफल होते हैं उनके सफल होने के पीछे मुख्य कारण क्या होता है? किसी भी बिजनेस के सफल होने के पीछे उसका मुख्य राज उसका बिज़नेस प्लान होता है।\nRead More –बिजनेस नहीं चल रहा तो क्या करें?\nकुछ लोग ऐसे हैं जो बिना सोचे समझे बिना बिजनेस प्लान बनाएं अपना बिजनेस शुरू कर देते हैं और उनका बिजनेस कभी सफल नहीं होता। जबकि कुछ लोग ऐसे भी हैं जो बिजनेस शुरू करने से पहले अपना एक अच्छा बिजनेस प्लान बनाते हैं और इसके बाद अपना बिजनेस शुरू करते हैं। अगर आप एक तय बिजनेस प्लान पर आगे बढ़ेंगे तो निश्चित रूप से आप अवश्य सफल होंगे और आपका बिजनेस जरूर ऊंचाइयों तक पहुंचेगा।\nतो आज इस आर्टिकल में हम आपको एक सफल बिजनेस शुरू करने के लिए कुछ बेसिक प्लान बता रहे हैं। इस आर्टिकल में हम आपको जैसा बताते जाएं आपको वैसा वैसा करते जाना है मेरा दावा है आप कम समय में बहुत कम लागत के साथ एक बहुत बड़ा बिजनेस शुरू कर सकते हैं।\nबिजनेस की रूपरेखा\nफाइनेंस का इंतजाम\nबिल्डिंग वर्कर एंड मशीनरी\nबिजनेस प्रमोशन एंड एडवर्टाइजमेंट\nआइए दोस्तों अब हम आपका ज्यादा समय बर्बाद ना करते हुए आपको बताते हैं अपना बिजनेस कैसे शुरू करें? नीचे हम आपको कुछ आसान स्टेप बता रहे हैं। बिजनेस शुरू करने के लिए नीचे बताए गए सभी आसान स्टेप को फॉलो करें।\nकिसी भी बिजनेस को शुरू करने से पहले हमें उस बिजनेस का प्रकार डिसाइड कर लेना चाहिए। जैसा कि आपको पता है आज मार्केट में सैकड़ों बिजनेस प्रकार मौजूद है। लेकिन आप हर तरह का बिजनेस नहीं कर सकते। आप सिर्फ वही बिजनेस कर सकते हैं जिसने आपको इंटरेस्ट हो। इसीलिए सबसे पहले आपको अपने लिए एक अच्छा सा बिजनेस सिलेक्ट करना है। अगर आपको टेक्निकल फील्ड में इंटरेस्ट है तो आप टेक्निकल बिजनेस स्टार्ट कर सकते हैं। अगर आपको कपड़ों में इंटरेस्ट है तो आप कपड़ों से जुड़े बिजनेस स्टार्ट कर सकते हैं।\nआप कौन सा बिजनेस शुरू करने जा रहे हैं यह निर्धारण करने के बाद आपको अब अपने लिए एक अच्छी बिजनेस रूपरेखा तैयार करनी है। जिस बिजनेसमैन के पास उसके रूपरेखा नहीं होती वह बिजनेसमैन कभी भी सफल नहीं होता। आप कुछ सफल बिजनेसमैन की किताबें पढ़ें उनके यूट्यूब वीडियो देखें और इससे अंदाजा लगाएं कि आपके बिजनेस के रूपरेखा क्या होनी चाहिए? आप जो प्रोडक्ट बनाएंगे उसके मार्केट में सफल होने के चांसेस कितनी है? अपने प्रोडक्ट का प्रमोशन कैसे करेंगे? प्रोडक्ट की मार्केटिंग कैसे करेंगे? यह सभी चीजें बिजनेस की रूपरेखा के अंतर्गत आती है।\nकिसी भी बिजनेस को सफल बनाने में उस बिजनेस की लोकेशन बहुत ज्यादा महत्वपूर्ण भूमिका निभाती है। आपका बिजनेस कितना सफल होगा यह इस बात पर निर्भर करता है कि आपके बिजनेस की लोकेशन क्या है? अगर आपका बिजनेस शहर के बीचो-बीच है जहां पर ढेर सारे लोग आते जाते रहते हैं यह आपके लिए बहुत अच्छा मौका है आपका बिजनेस जरुर सफल होगा। लेकिन अगर आपका बिजनेस शहर से दूर है तो लोगों को आपके बिजनेस की खबर नहीं लगेगी आपको अपने बिजनेस को फैलाने के लिए एडवर्टाइजमेंट में ज्यादा पैसा बर्बाद करना पड़ेगा साथ ही साथ अपने माल को शहर भेजने में ट्रांसपोर्टेशन में भी पैसा खर्चा करना पड़ेगा।\nअब आपके सामने सबसे चुनौतीपूर्ण काम आता है आपको अपने बिजनेस को शुरू करने के लिए फाइनेंस का इंतजाम भी करना है। आपने अपने बिजनेस का जो प्लान बनाया है उसको जमीनी स्तर पर उतारने के लिए आपके पास से ढेर सारा पैसा होना चाहिए। अब यह आपको तय करना है कि आप किसी व्यक्ति के साथ पार्टनरशिप में बिजनेस करेंगे या फिर स्वयं अपना पूरा फाइनेंस लगाएंगे। अगर आपके पास पैसों की कमी है आपके पास पर्याप्त बजट नहीं है तो आप सरकार द्वारा दी जाने वाली लोन स्कीम से लोन ले सकते हैं।\nफाइनेंस का इंतजाम होने के बाद अब आपको अपने बिजनेस को शुरू करने का काम स्टार्ट करना है। सबसे पहले आपको अपने बिजनेस का स्ट्रक्चर बनाना होगा। आपको एक बिल्डिंग बनानी होगी इसमें आप अपनी सभी मशीनों को सेट करेंगे। इसके बाद आपको अपने लिए ढेर सारे कर्मचारी ढूंढने होंगे। कर्मचारियों को ढूंढने के बाद आपको मशीनें खरीदनी होगी और उन्हें असेंबल करना होगा।\nअब आपके बिजनेस को शुरू करने का काम पूरा हो गया है अब बस आपको अपने बिजनेस के बारे में लोगों को जानकारी देनी है। इसके लिए आपको प्रमोशन और एडवर्टाइजमेंट का सहारा ले सकते हैं। आपको अपने बिजनेस से जुड़े विज्ञापन सोशल मीडिया प्लेटफॉर्म और यूट्यूब पर लगाने हैं। आपको होल्डिंग फ्लेक्स पंपलेट न्यूज़पेपर विज्ञापन का भी इस्तेमाल करना है।\nतो साथियों इस प्रकार आप ऊपर बताए गए आसान स्टेप को फॉलो करके अपने लिए एक बेहतरीन बिजनेस शुरू कर सकते हैं। यह आपके लिए एक छोटी सी जानकारी थी। आज इस आर्टिकल में हमने आपको बताया अपना बिजनेस कैसे शुरू करें? ने आपको कुछ आसान स्टेप बताएं जिसे फॉलो करके आप अपना बिजनेस शुरू कर सकते हैं। आशा करता हूं यह जानकारी आपको पसंद आई होगी। अगर आपको यह जानकारी अच्छी लगी है तो इसे अपने दोस्तों के पास शेयर करें। आर्टिकल को आखिरी तक पढ़ने के लिए बहुत-बहुत धन्यवाद।\n← Linkedin Apk File क्या हैं? | What Is linkedin Apk In Hindi My Talking Tom Friends Apk File क्या हैं? | What Is My Talking Tom Friends Apk File →


Madhya Pradesh Assembly Election 2018 Congress Releases Its First List Of Candidates No | मध्यप्रदेश चुनाव 2018: कांग्रेस ने जारी की पहली लिस्ट, 155 उम्मीदवारों के नाम की हुई घोषणा - Firstpost Hindi\nमध्यप्रदेश चुनाव 2018: कांग्रेस ने जारी की पहली लिस्ट, 155 उम्मीदवारों के नाम की हुई घोषणा\nकांग्रेस की पहली लिस्ट में तीन मौजूदा विधायकों के टिकट काटे गए हैं, जबकि पांच के नाम होल्ड किए गए हैं\nUpdated On: Nov 03, 2018 10:16 PM IST\nमध्य प्रदेश में आगामी विधानसभा चुनावों के लिए कांग्रेस ने अपने 155 उम्मीदवारों की पहली लिस्ट जारी कर दी है. शनिवार शाम पार्टी के वरिष्ठ नेताओं की बैठक के बाद यह घोषणा की गई है. वरिष्ठ पत्रकारों के मुताबिक कांग्रेस ने सभी समूहों को साधने की कोशिश की गई है. शुरुआती समीक्षा के अनुसार इंदौर की कई सीटों पर उम्मीदवारों की घोषणा रोक ली गई है. वहीं कई पूर्व विधायकों के टिकट नहीं काटे गए हैं.\nकांग्रेस की यह पहली सूची दो दिनों तक कांग्रेस के बड़े नेताओं की बैठक के बाद जारी की गई है. इस सूची में कांग्रेस पार्टी ने ज्यादातर मौजूदा विधायकों पर भरोसा जताया है. रायसेन जिले की चारों सीटों पर उम्मीदवारों की घोषणा की गई है.\nइस सूची में जबलपुर की कुछ सीटें, कमलनाथ के प्रभाव वाली सीवनी और बालाघाट के इलाके की कुछ सीटें होल्ड की गई हैं. 155 उम्मीदवारों की इस सूची में कुल 22 महिलाएं हैं. कांग्रेस की प्रवक्ता शोभा ओझा के अनुसार इस सूची में युवाओं, महिलाओं को टिकट दिया गया है.\nशिवपुरी जिले की करैरा की मौजूदा विधायक शकुंतला खटीक का टिकट काटा गया है उनकी जगह जसवंत जाटव को उम्मीदवार बनाया गया है. अनूपपुर की कोतमा से विधायक मनोज कुमार का भी टिकट कटा है उनकी जगह सुनील सर्राफ को टिकट दिया गया है. विदिशा के सिरोंज सीट के विधायक गोवर्धन उपाध्याय का भी टिकट कटा है. मौजूदा विधायकों में से कांग्रेस ने तीन के टिकट काटे गए हैं जबकि पांच के होल्ड किए हैं.\nकांग्रेस की इस पहली सूची में राजनीतिक विशलेषकों के मुताबिक 18 उम्मीदवार ऐसे हैं जो दिग्विजय सिंह सरकार के दौरान मंत्री रह चुके हैं. कांग्रेस ने बिपिन बाडखेड़े को भी टिकट दिया है. वो फिलहाल जेल में हैं.\nकांग्रेस ने अपनी पहली लिस्ट में अनुसूचित जाति आरक्षित 35 सीटों में से 22 पर घोषणा की है. जबकि अनुसूचित जनजाति आरक्षित 47 सीटों में से 38 पर उम्मीदवारों की घोषणा की है. पहली लिस्ट में 155 नामों का ऐलान किया गया है. गौरतलब है कि शुक्रवार को बीजेपी ने भी अपने 177 उम्मीदवारों के नामों की घोषणा की थी.\nTags: BjpCongresscongress list of candidatesMadhya PradeshMadhya Pradesh Assembly Election 2018madhya pradesh election 2018कांग्रेसकांग्रेस के उम्मीदवारकांग्रेस के उम्मीदवारोंमध्य प्रदेश चुनावमध्य प्रदेश विधानसभा चुनाव 2018


Uttarpradesh Election : प्रदेश अध्यक्ष के आगमन से पूर्व ही मऊ में भिड़ गए समाजवादी नेता, जमकर चलीं कुर्सियां\n(यह उत्तरप्रदेश के सीतापुर में सपा के किसान नौजवान यात्रा की तस्वीर है)\nUttarpradesh Election : इस मल्लयुद्ध में दोनों के कार्यकर्ता तो एक दूसरे के साथ भिड़े ही, कुर्सियों की भी जमकर खबर ली गई और एक दूसरे पर कुर्सियां तोड़ी गईं।\nUttarpradesh Election : (मऊ)। उत्तरप्रदेश में अगले वर्ष विधानसभा चुनाव (Uttarpradesh Assembly Election) होने हैं। चुनाव को लेकर सभी दल अपनी तैयारियों में जुटे हैं। राज्य की मुख्य विपक्षी दल समाजवादी पार्टी भी विधानसभा चुनाव 2022 के लिए कमर कस चुकी है।\nएक तरफ पार्टी प्रमुख व पूर्व मुख्यमंत्री अखिलेश यादव (Akhilesh Yadav) ने विजय रथ यात्रा शुरू की है। वहीं, दूसरी तरफ प्रदेश अध्यक्ष नरेश उत्तम (Naresh Uttam) किसान नौजवान यात्रा लेकर घूम रहे हैं।\nसपा प्रदेश अध्यक्ष नरेश उत्तम की ये यात्रा फिलहाल चल ही रही है। यात्रा लेकर नरेश उत्तम गोरखपुर (Gorakhpur) होते हुए मऊ (Mau) पहुंचेंगे। मऊ में वे आगामी 25 अक्टूबर को आयेंगे। यहां सूरजपुर गांव के बंधनपुर में स्थित विंध्यवासिनी महिला महाविद्याल (Vindhyavasini Mahila Mahavidyalay) में रैली होगी।\nइस प्रस्तावित रैली की तैयारी के लिए महाविद्यालय में विगत शनिवार, 23 अक्टूबर को नेताओं और कार्यकर्ताओं की बैठक हुई थी। जिसमें जिले के प्रमुख नेताओं के आलावा गैर जनपद के भी नेता उपस्थित थे।\nराजनीतिक हलकों में ऐसी चर्चा है कि तभी शाम में पूर्व विधायक उमेश पाण्डेय और पार्टी नेता राहुल दूबे में कुछ कहासूनी हो गई। फिर क्या था, दोनों के समर्थक एक दूसरे पर टूट पड़े।\nइस मल्लयुद्ध में दोनों के कार्यकर्ता तो एक दूसरे के साथ भिड़े ही, कुर्सियों की भी जमकर खबर ली गई और एक दूसरे पर कुर्सियां तोड़ी गईं।\nवहां उपस्थित लोग बताते हैं कि किसी तरह दोनों पक्षो के दरम्यान बीच-बचाव हुआ। और इस मल्लयुद्ध के बाद बैठक खत्म हो गई।\nगौरतलब है कि यहां के मधुबन विधानसभा क्षेत्र (Madhuban Assembly Seat) में सपा से टिकट के लिए 122 प्रत्याशियों ने रजिस्ट्रेशन कराया है। सनद रहे कि यहां से उमेश पाण्डेय दो दफे बसपा से विधायक रहें हैं। हालांकि, पिछला चुनाव वो हार गये थे।\nउसके बाद हाथी छोड़ साईकिल पर सवार हो गये। यहां दो बार विधायक रहने के वजह से वे सबसे मजबूत दावेदार माने जाते हैं।\nजबकि दूसरी ओर, राहुल दूबे नए मॉडल की लक्जरी गाड़ी के साथ क्षेत्र में आये हैं। यही उनकी पहचान है। सपा के जिलाध्यक्ष और नेताओं ने घटना के बाद निकटस्थ चकउथ बाजार के एक दुकान पर जलपान करते हुए इस घटना के लिए एक दूसरे पर ठीकरा फोड़ा।\nइन्हे दुकान पर घटना की चर्चा करते देखकर वहां काफी लोग जुट गये। लोगों ने कहा कि सपा को खुद उसके ये नेता ही हरा रहे हैं। अभी से ये हाल है, अगर जीत गये तो फिर ये क्या करेंगे! सपा नेतृत्व के लिए अच्छा सबक है। हालांकि, अब देखने वाली बात यह होगी कि अनुशासन की कार्यवाही में क्या होता है?\nबता दें कि समाजवादी पार्टी की किसान नौजवान यात्रा का कार्यक्रम 29 अगस्त से 31 अक्टूबर के बीच है। ये यात्रा 21 मुद्दों को लेकर है। इन मुद्दों को लेकर अखिलेश यादव की पार्टी सपा छात्रों, नौजवानों और किसानों के बीच जा रही है।\nकिसान, नौजवान और पटेल यात्रा 1 महीने से ज्यादा समय तक चलने वाली है। इस दौरान पार्टी के बड़े पदाधिकारी इसमें शिरकत कर रहे हैं। जिलों में सांसद, पूर्व सांसद, विधायक, पूर्व विधायक और दूसरे पदाधिकारियों के मौजूद रहने के निर्देश दिये गए हैं।\nTags#UttarprdeshElection #AkhileshYadav #SamajwadiParty


Kaise Aur Kya March 21, 2018 comments off\nSymptoms Before Paralysis Attack in Hindi (Lakwa Kaise Hota Hai) – लकवा एक मस्तिष्क रोग है, जो मस्तिष्क में खून का संचरण पूरी तरह न होने से तथा रीढ़ की हड्डी में किसी प्रकार का रोग या क्षय हो जाने के कारण होता है.\nइस रोग में रोगी के शरीर के आधे भाग के अंग ( दायी या बायी तरफ के) अपना कार्य करना बंद कर देते हैं. मुंह आधा टेढ़ा हो जाता है. गर्दन, आंख, नाक, गाल, टेढ़े हो जाते हैं और फड़कने लगते हैं तथा दर्द भी होता है. मुंह से लार गिरने लगती है तथा आवाज नहीं निकल पाती हैं या बदल जाती हैं. रोगी को बोलने में कष्ट होने लगता है. काम करते समय हाथों में सामान छूटना, हाथ पैर का कार्य न करना व कभी कभी पूरा शरीर अकड़ जाता है. रोगी व्यक्ति चलने फिरने में असमर्थ हो जाता है.\nलकवा होने के कारण Lakwa Ka Karan\nलकवा होने के कई कारण हो सकते हैं जिनमें प्रमुख हाई ब्लड प्रेशर, स्ट्रोक, बैड कोलेस्ट्रॉल के बढ़ने से या कई बार रोगी को कोई लक्षण प्रतीत नहीं होते हैं तो उसको ब्लड क्लाटिंग की वजह से भी लकवा हो सकता है. अधिकतर रोगियों को धमनी और शिरा में खराबी होने के कारण लकवा होता है.\nअचानक मस्तिष्क के किसी भाग की ओर जाने वाली रक्त वाहिनियों के फटने और उनके बंद होने के कारण एक या अधिक मांसपेशियों के पूरी तरह से काम करना बंद करने को लकवा या पक्षाघात कहते हैं. सेरेब्रल पल्सी और मोटर न्यूरान बीमारी के कारण, रीढ़ की हड्डी में चोट लगने या किसी रोग के कारण भी लकवा हो सकता है.\nलकवा या पक्षाघात के प्रकार Types of Paralysis (Lakwa Ke Laskshan)\n1. पूर्ण लकवा – इस प्रकार के लकवा रोग में रोगी का पूरा शरीर कार्य करना बंद कर देता है. रोगी का मस्तिष्क पर नियंत्रण नहीं रहता या मस्तिष्क कार्य करना बंद कर देता है.\n2. एकांग लकवा – इस प्रकार के लकवे में रोगी के शरीर का एक हाथ तथा एक पैर प्रभावित होता है.\n3. अर्धांग लकवा – इस प्रकार के लकवे में रोगी के शरीर का आधा भाग (दायां या बायां) प्रभावित होता है. इससे संबंधित अंगों में निश्चेतनावस्था (शरीर का आधा भाग कंपकंपाना या सुन्न पड़ जाना) में लकवा होता है. मस्तिष्क के दो भाग होते हैं. यदि दाएं भाग में अटैक आया तो शरीर का बायां भाग कार्य नहीं करता है और यदि बाएं भाग में अटैक हो तो दाएं भाग के अंग कार्य करना बंद कर देते हैं.\n4. निम्नागं लकवा – इस प्रकार के लकवे में शरीर क़े नाभि के नीचे का संपूर्ण भाग अर्थात जांघें तथा पैरों के भाग सुन्न हो जाते हैं और कार्य करना बंद कर देते हैं.\n5. स्वर तंत्र का लकवा – इस प्रकार के लकवे में रोगी का बोलना आंशिक रूप से बंद हो जाता है क्योंकि रोगी का मुंह वाला भाग सुन्न पड़ जाता है, जिसके कारण उसके बोलने की क्रिया नहीं हो पाती है और वह बोलने में असमर्थ हो जाता है.\n6. आवाज का लकवा – इस प्रकार के लकवे के कारण रोगी को बोलने में बहुत कष्ट होता है क्योंकि इस अवस्था में रोगी की जीभ में ऐंठन तथा जकड़न हो जाती हैं.\n7. मुंह का लकवा – इस प्रकार के लकवे में रोगी का मुंह तथा चेहरा टेढ़ा हो जाता है, आंखें खुली रहती है. मुंह तथा आंखों से पानी गिरता रहता है.\nलकवा से बचने के उपाय Lakwa Se Bachne Ke Upay\nव्यक्ति को तनाव मुक्त रहना चाहिए. उसके लिए प्रतिदिन या सप्ताह में पाँच दिन योगासन, प्राणायाम, मेडिटेशन (ध्यान), प्रातः काल खुले वातावरण में 30-40 मिनट या4से5किलो मीटर तक टहलना जरूरी है.\nप्रत्येक व्यक्ति को ब्लड प्रेशर को नियंत्रण में रखना चाहिए. खान पान संतुलित रखते हुए बाहर के तले भुने या अधिक तेज मसले युक्त भोजन से बचना चाहिए.\nव्यक्ति को खानपान द्वारा व शारीरिक अभ्यास द्वारा ब्रैड कोलेस्ट्रॉल से बचना चाहिए. खाने में प्रतिदिन लहसुन, अलसी के बीज, अदरक, मेथी आदि का सेवन करना चाहिए.\nलकवा का आयुर्वेदिक घरेलु उपचार Lakwa Ka Ayurvedic Gharelu Upchar\nGharelu Nuskha #1 – 250 ग्राम लहसुन को 1 किलो सरसों के तेल के साथ कड़ाही में डालकर उबाल लें. जब तेल और लहसुन अच्छी तरह पक जाए तो उसे उतार कर, ठंडा करके और छानकर शीशी में भरकर रख लें. इस तेल से शरीर के लकवाग्रस्त भाग की मालिश करें.\nGharelu Nuskha #2 – गाय का घी 10-10 बूंद की मात्रा में नाक में डालने से लकवा रोग में लाभ होता है.\nGharelu Nuskha #3 – राई, अकरकरा और शहद तीनो एक एक चम्मच ले. फिर राई और अकरकरा को कूटकर कपड़े से छान कर शहद मिला लें. इसे दिन में 3-4 बार जीभ पर मलते रहने से लकवा रोग में आराम मिलता है.\nGharelu Nuskha #4 – उड़द, कौंच के बीज, एरंड की जड़, बला, हींग और सेंधा नमक को बराबर बराबर मात्रा में लेकर,काढ़ा बनाकर लकवा ग्रस्त रोगी को पिलाने से आराम मिलता है और उसके हाथ पैर भी कार्य करने लगते है.\nGharelu Nuskha #5 – 25 ग्राम छिले हुए लहसुन को पीसकर दूध मे डालकर उबाल लें. खीर की तरह गाढ़ा होने पर इसे उतारकर ठंडा कर लें और फिर रोगी को खिलाएं.\nGharelu Nuskha #6 – सोंठ व उड़द को उबालकर इसका पानी पीने से लकवा रोग में बहुत आराम मिलता है.


लता के ट्वीट पर सचिन का दिल छू लेने वाला जवाब, कहा- मां के आशीर्वाद के बिना चौके-छक्के नहीं लगते - Inkhabar\nलता के ट्वीट पर सचिन का दिल छू लेने वाला जवाब, कहा- मां के आशीर्वाद के बिना चौके-छक्के नहीं लगते\nक्रिकेट के भगवान कहे जाने वाले मास्टर ब्लास्टर सचिन तेंदुलकर के जीवन पर आधारित फिल्म 'सचिन: अ बिलियन ड्रीम्स' जल्द ही सिल्वर स्क्रिन पर दस्तक देगी. मगर उनके फैन्स अभी से ही इस फिल्म को लेकर उत्साहित नजर आ रहे हैं. फिल्म का ट्रेलर रिलीज हो गया है. उनके लिए अभी से ही बधाईयों को सिलसिला जारी है. इस फिल्म को लेकर सचिन को आम से लेकर खास तक बधाई दे रहे हैं, तो इस फेहरिस्त में स्वर कोकिला लता मंगेश्कर कैसे पीछे रह सकती हैं.\non tweet of lata mangeshkar sachin tendulkar calls her mother on twitter\nमुंबई: क्रिकेट के भगवान कहे जाने वाले मास्टर ब्लास्टर सचिन तेंदुलकर के जीवन पर आधारित फिल्म ‘सचिन: अ बिलियन ड्रीम्स’ जल्द ही सिल्वर स्क्रिन पर दस्तक देगी. मगर उनके फैन्स अभी से ही इस फिल्म को लेकर उत्साहित नजर आ रहे हैं. फिल्म का ट्रेलर रिलीज हो गया है. उनके लिए अभी से ही बधाईयों को सिलसिला जारी है. इस फिल्म को लेकर सचिन को आम से लेकर खास तक बधाई दे रहे हैं, तो इस फेहरिस्त में स्वर कोकिला लता मंगेश्कर कैसे पीछे रह सकती हैं.\nगुरुवार को लता मंगेश्कर ने एक ट्वीट किया और उसमें लिखा- सचिन नमस्कार. आपकी जो फिल्म आ रही है, इसमें भी आप क्रिकेट मैदान की तरह चौके और छक्के मारकर धूम मचा देंगे यही कामना है. #\nलता मंगेश्कर का ये ट्वीट सचिन तेंदुलकर के दिलों को ऐसे छू गया कि सचिन के लिए बयां कर पाना मुश्किल था. सचिन ने लता के ट्वीट का जवाब कुछ इस तरह से दिया और लिखा- ‘मां के आशीर्वाद के बिना चौके छक्के कभी नहीं लगते. आप मेरे लिए मां समान हो. शुभकामनाओं के लिए आपका बहुत शुक्रिया.\nदोनों महान हस्तियों के बीच इस बेहतरीन संवाद को देखकर सोशल मीडिया पर भी लोगों की जबरदस्त प्रतिक्रिया देखने को मिल रही है. बता दें कि लता और सचिन एक दूसरे को ट्वीटर पर खूब फॉलो करते हैं.\nआपको बता दें कि सचिन तेंडुलकर की बायॉपिक फिल्म ‘सचिन: अ बिलियन ड्रीम्स’ 26 मई तो रिलीज होगी. इससे पहले सचिन को बॉलीवुड के बादशाह शाहरूख खान भी बधाई दे चुके हैं.


Home/बॉलीवुड/काले रंग की वजह से कोई नहीं था गोद लेने को तैयार, सनी लियोन ने इस मासूम बच्ची को दी नई जिंदगी\nAshish SinghJanuary 20, 2019\nऐसा कहा जाता है जिसकी किस्मत अच्छी होती है तो कीचड़ में रहकर भी वो हीरा बन जाता है और हीरे की परख सिर्फ जोहरी को होती है. दो साल पहले बॉलीवुड एक्ट्रेस सनी लियोनी ने अपने पति डेनियल के साथ मिलकर एक दो साल की बच्ची को गोद लिया था. उस बच्ची का नाम उन्होंने निशा रखा और आज वो उन सनि लियोनी और उनके पति की जान है. सनी लियोनी इन दिनों अपने परिवार के साथ समय बिता रही हैं और उन्हें किसी पिकनिक स्पॉट तो कभी रेस्टोरेंट में देखा जा रहा है. अभी शनिवार को भी वो अपने पति और बच्चों के साथ डिनर पर आईं. उस दौरान सनी लियोनी और उनकी बेटी की बॉन्डिंग देखने लायक थी. काले रंग की वजह से कोई नहीं था गोद लेने को तैयार, उस बच्ची को डेनियल और सनी ने गोल दिया और आज राजकुमारी की तरह रखते हैं.\nकाले रंग की वजह से कोई नहीं था गोद लेने को तैयार\n19 जनवरी को सनि लियोनी अपने पति डेनियल वेबर और बेटी निशा कौर वेबर के साथ नजर आईं. उस दौरान निशा अपने पापा-मम्मी का हाथ पकड़कर घूमती नजर आईं लेकिन अचानक निशा अपनी मां की गोद में जाने के लिए मचलने लगी और रोती निशा को सनी ने गोद में उठाकर प्यार से शांत कराया. सनी की गोद में आते ही निशा चुप हो गईं और खिलखिलाकर हंसने भी लगीं. मदरहुड का ये नजारा अद्भुत था और सनी लियोनी ने उसे बखूबी निभाया. बहुत कम लोग जानते हैं कि सनी लियोनी ने जिस बच्ची को गोद लिया है उसे पहले करीब 11 पैरेंट्स ने उसके सांवले रंग की वजह से गोद लेने से इंकार कर दिया था. बच्चों को गोद देने वाली चाइल्ड अडॉप्शन रिसोर्स एजेंसी के सीईओ लेफ्टिनेंट कर्नल दीपक कुमार के मुताबिक, ज्यादातर परिवार बच्चे का रंग, चेहरे की कटिंग और बच्चे की मेडिकल हिस्ट्री को जानने के बाद ही गोद लेते हैं लेकिन निशा के साथ उनके रंग की वजह से कोई उन्हें गोद नहीं लेना चाहता था. उन्हें करीब 11 रिजेक्शन का सामना करना पड़ा था लेकिन सनी और डेनियल को निशा का भोलापन भा गया और उन्होंने निशा के बारे में कुछ भी जाने बिना उसे अडॉप्ट करने का मन बना लिया था.\nदीपक कुमार ने बताया, ”सनी लियोनी सेलिब्रिटी होकर भी दूसरी फैमिली की तरह ही लाइन में लगकर अपनी बारी आने का इंतजार किया और हम इस बात की इज्जत करते हैं कि उन्होंने यहां के नियमों को तोड़े बिना सारी फॉर्मेलिटीज को पूरा किया. सनी ने 30 सितंबर 2016 को CARA के वेब पोर्टल पर बच्चे को गोद लेने का आवेदन किया था और आवेदन के लगभग9महीने के बाद 21 जून 2017 को उन्हें इस बच्चे के बारे में बताया गया और उन्होंने बिना उस बच्ची का फैमिली बैकग्राउंड पूछे उसे अडॉप्ट कर लिया, हालांकि बाद में उन्हें उस बच्ची के बारे में सब बताया गया.”\nआज तीन बच्चों की मां हैं सनी\n37 साल की सनी लियोनी ने मजबूरी में आकर जिस दुनिया को अपनाया था उस दुनिया से उन्हें साल 2011 में उनके पति डेनियल वेबर ने निकाला और इसी साल उन्होने शादी कर ली. इसके बाद सनी ने बॉलीवुड में आने की ठान ली शुरुआती दौर में उन्हें बहुत परेशानियों का सामना करना पड़ा था लेकिन फिर सब ठीक हो गया. उन्होंने कई फिल्मों में काम किया और आज वो तीन बच्चों की मां हैं. काम में व्यस्त होने की वजह से सनी ने साल 2017 में एक बच्ची को गोद लिया और इसके बाद सेरोगसी से उन्हें दो जुड़वा बेटे हुए. आज सनी अपने पति और बच्चों के साथ अपनी दुनिया में खुश हैं और हर पर को एन्जॉय कर रही हैं. सनी ने ज्यादातर फिल्मों में एक आइटम नंबर किया है और अब वो फिल्म टोटल धमाल और टिना एंड लोलो फिल्मों में नजर आएंगी.\nशाहरूख खान के बेटे आर्यन खान के साथ डेब्यू नहीं करना चाहती हैं खुशी कपूर, बताई ये वजह


टीकाकरण तेज करने स्थानीय राजदूतों को करें शामिल » Inbcn News\nटीकाकरण तेज करने स्थानीय राजदूतों को करें शामिल\n-स्वास्थ्य मंत्रालय ने राज्यों से कहा\nनई दिल्ली. स्वास्थ्य मंत्रालय ने राज्यों और केंद्र शासित प्रदेशों को लिखे एक पत्र में कहा कि जिलों और गांवों के स्थानीय प्रभावशाली लोग, जो वैक्सीनेटेड हैं, और अपने साथियों के समूहों को प्रभावी ढंग से प्रेरित कर सकते हैं. इसमें कहा गया है कि भरोसेमंद व्यक्तियों और समुदाय के नेताओं की पहचान की जाए और उन्हें टीकाकरण राजदूत के रूप में नियुक्त किया जाए. पत्र में कहा गया है कि टीके की दोनों खुराक लेने और टीकाकरण कार्यक्रम को पूरा करने के महत्व पर जरूरी सलाह देने के लिए उन्हें ‘हर घर दस्तक’ अभियान के बारे में जानकारी दी जाए. टीकाकरण अभियान के तहत किए जाने वाले उपायों पर, मंत्रालय ने सुझाव दिया है कि कोविन पर रेफरल कोड प्रत्येक राजदूत को सौंपा जा सकता है. प्रत्येक व्यक्ति को जो टीका लगाया जा सकता है. उन राजदूतों के लिए प्रमाण पत्र जो पूर्ण कवरेज सुनिश्चित करते हैं, देने का सुझाव दिया. साथ ही उन लोगों के लिए स्थानीय भाषाओं में मोबाइल फोन के माध्यम से आईवीआर संदेश के लिए भी सुझाव दिया है जिन्हें पहली खुराक मिली है और दूसरी देय है. इन संदेशों को स्थानीय नायक के राजदूत की आवाज में रिकॉर्ड किया जाए.\nस्वास्थ्य सचिव राजेश भूषण ने कहा कि कार्यस्थल पर टीकाकरण का आयोजन करना और पूरी तरह से टीका लगाए गए कर्मचारियों को बैज प्रदान करना लक्ष्य को प्राप्त करने का एक और तरीका है. कार्यालयों, संगठनों और अन्य कार्यस्थलों के कर्मचारियों को भी टीकाकरण संदेश वाले बैज प्रदान किए जा सकते हैं. ‘हर घर दस्तक’ अभियान 30 नवंबर तक चलेगा.जिलों को सभी छूटे हुए लाभार्थियों की पहचान करनी है और उनका प्राथमिकता के आधार पर टीकाकरण करना है.


अगस्त 28, 2019 – Edjuvo\n“जनौषधि सुगम” मोबाइल एप्लिकेशन में उपयोगकर्ता के अनुकूल विकल्प होंगे, जैसे- पास के जनौषधिन्द्र का पता लगाने के लिए, गूगल मैप के माध्यम से जनौषधिन्द्र के स्थान के लिए दिशा निर्देशन, जनौषधि जेनेरिक दवाओं की खोज, एमआरपी के रूप में जेनेरिक बनाम ब्रांडेड दवा की उत्पाद तुलना का विश्लेषण करना।\nबचत, आदि मोबाइल एप्लिकेशन एंड्रॉइड और आईओएस दोनों प्लेटफॉर्म पर उपलब्ध है।\nवायु सेना प्रमुख बी एस धनोआ थाईलैंड की तीन दिवसीय यात्रा पर जाएंगे।\nएयर चीफ मर्शल बी एस धनोआ सोमवार को थाईलैंड की तीन दिवसीय यात्रा पर जायेंगे।\nइस दौरान वह हिंद-प्रशांत पर अहम सम्मेलन में भाग लेंगे तथा इस दक्षिणपूर्व एशियाई देश के साथ रक्षा सहयोग और मजबूत करने के रास्ते तलाशेंगे।\nअधिकारियों ने बताया कि वायु सेना प्रमुख बैंकॉक में ‘हिंद-प्रशांत रक्षा प्रमुख सम्मेलन में भाग लेंगे जिसमें सामरिक रूप से महत्वपूर्ण क्षेत्र में स्थिति पर व्यापक चर्चा की जाएगी।\nइस सम्मेलन में 33 देशों के सेना प्रमुखों के भाग लेने की संभावना है। इस सम्मेलन की थीम है- ”स्वतंत्र एवं मुक्त हिंद-प्रशांत में सहयोग। वायु सेना ने एक बयान में कहा, ”सम्मेलन में इसमें भाग ले रहे देशों की साझा चुनौतियों से निपटने के रास्ते तलाश किए जाएंगे।\nराष्ट्रीय डिजिटल लाइब्रेरी की वेबसाइट के लिए www.ndl.gov.in पर विजिट कर सकते हैं.\nवेबसाइट के अलावा राष्ट्रीय डिजिटल लाइब्रेरी मोबाइल एप्प पर भी उपलब्ध है.\nयह मोबाइल एप्प पूरे देश के पुस्तकालयों और यहां तक कि विदेशी पुस्तकालयों को डिजिटल सामग्री उपलब्ध कराता है.\nयह एप्प आईफोन और एंड्रायड दोनों में उपयोगकर्ताओं के लिए उपलब्ध है.\nउपयोगकर्ता विषय, स्रोत, सामग्री का प्रकार आदि के माध्यम से विषय वस्तु ढूंढ सकते हैं.\nअभी यह एप्प तीन भाषाओं अंग्रेजी, हिंदी और बांग्ला में उपलब्ध है.\nकर्नाटक में तकरीबन एक हफ्ते के इंतजार के बाद मंत्रियों के बीच विभागों का बंटवारा हो गया.\nइस बार मुख्यमंत्री येदियुरप्पा को तीन उप मुख्यमंत्री दिए गए हैं जिनमें से एक लिंगायत एक वोक्कालीग्गा और एक दलित है. बुज़ुर्ग लिंगायत नेता बीएस येदियुरप्पा की नकेल कसने की तैयारी बीजेपी के केंद्रीय नेतृत्व ने पूरी तरह कर ली है. पहली बार उनको तीन उप मुख्यमंत्री दिए गए हैं.\nविधानसभा चुनाव में हारे लिंगायत नेता लक्ष्मण सावदी, जो विधानसभा मे ‘पोर्न गेट’ की वजह से सुर्खियों में आए थे, अब उप मुख्यमंत्री बनाए गए हैं. उन्हें ट्रांसपोर्ट पोर्टफोलियो भी दिया गया है.\nदूसरे उप मुख्यमंत्री हैं डॉ अश्वत नारायण. कहा जाता है कि इस वोक्कालीग्गा नेता ने जेडीएस-कांग्रेस की बगावत में अहम भूमिका निभाई थी. इन्हें उच्च शिक्षा और सूचना तकनीक विभाग दिया गया है. कर्नाटक में सूचना तकनीक और बायोटेक्नालॉजी का पोर्टफोलियो महत्वपूर्ण माना जाता है क्योंकि इस क्षेत्र में कर्नाटक देश में लीडर की भूमिका में है.\nतीसरे उप मुख्यमंत्री हैं दलित नेता गोविंद करजोल जिन्हें समाज कल्याण और पीडब्लूडी विभाग दिए गए हैं. गृह मंत्रालय येदियुरप्पा के भरोसेमंद लिंगायत नेता बसवराज भोमई को दिया गया है.\nतमिलनाडु सरकार ने शिक्षा से संबंधित विशेष टीवी चैनल की शुरुआत की।\nतमिलनाडु सरकार ने शिक्षा से संबंधित एक विशेष टीवी चैनल की शुरुआत की। इसका लक्ष्य पहली कक्षा से लेकर 12वीं कक्षा तक के विद्यार्थियों के लिए शिक्षण सामग्री प्रदान कर उनके लिए शिक्षा को सुगम बनाना है।\nमुख्यमंत्री के पलानीस्वामी ने स्कूली शिक्षा विभाग की पहल ‘‘कल्वी थोलाइक्काची’’ (एजुकेशन टीवी) की शुरुआत की। स्कूली शिक्षा मंत्री के ए सेनकोट्टैयन ने कहा कि यह देश में ‘‘अपनी तरह की पहली पहल’’ है। इस चैनल पर स्कूली बच्चों को लक्ष्य कर बनाए गए कार्यक्रमों का प्रसारण होगा। इसके अलावा इस पर नौकरियों और संबंधित मुद्दों की भी जानकारियां मिलेंगी।\n26 अगस्त, 2019 को, ओडिशा के पूर्व मुख्य सचिव लालत इंदु परीजा का 89 वर्ष की आयु में कार्डियक अरेस्ट के बाद कटक के एक अस्पताल में निधन हो गया।\nवे प्रख्यात वैज्ञानिक डॉ. प्राणकृष्ण परीजा के पुत्र थे, जो विश्व प्रसिद्ध वनस्पतिशास्त्री थे।\nइंडोनेशिया बोर्नियो द्वीप को नई राजधानी के रूप में चुनता है\nइंडोनेशिया की वर्तमान राजधानी जकार्ता है। यह शहर धीरे-धीरे पानी में डूबता जा रहा है। ऐसा अनुमान है कि कुछ सालों में यह शहर डूब जाएगा। इसके अलावा यातायात की गंभीर समस्या भी दिन ब दिन और विकराल रूप धारण करती जा रही हैं।\nइन चीजों को देखते हुए इंडोनेशिया बोर्नियो द्वीप को अपनी नई राजधानी बनाने की योजना बना रहा है। इंडोनेशिया इकलौता ऐसा देश नहीं है, जो अपनी राजधानी बदलने की योजना बना रहा है।\nप्रधानमंत्री नरेंद्र मोदी यूएई दौरा पूरा करने के बाद बहरीन के मनामा पहुंचने। वे बहरीन जाने वाले देश के पहले प्रधानमंत्री हैं। प्रधानमंत्री नरेंद्र मोदी बहरीन में मौजूद खाड़ी के सबसे पुराने श्रीनाथजी हिंदू मंदिर के पुनर्निर्माण कार्यों को भी देखेंगे।\nइससे पहले प्रधानमंत्री मोदी को अबु धाबी के क्राउन प्रिंस शेख मोहम्मद बिन जाएद अल नाह्यं ने संयुक्त अरब अमीरात (यूएई) के सर्वोच्च सम्मान ‘ऑर्डर ऑफ जाएद’ से सम्मानित किया। मोदी को ‘ऑर्डर ऑफ जाएद’ से भी नवाजे जाने की घोषणा इस साल अप्रैल में हुई थी। इसका मकसद भारत और यूएई के बीच द्विपक्षीय संबंधों को और मजबूती देना है। यह सम्मान दुबई के संस्थापक शेख जाएद बिन सुल्तान अल नाह्यां के नाम पर रखा गया है।\nआरबीआई ने मोदी सरकार को 76 लाख करोड़ रुपये देने का फैसला किया\nरिजर्व बैंक ने सोमवार को लाभांश और अधिशेष कोष के मद से 76 लाख करोड़ रुपये सरकार को हस्तांतरित करने का निर्णय किया. यह 2019-20 के बजट में अनुमानित 90 हजार करोड़ रुपये से लगभग दोगुना है.\nइस कदम से सरकार को जनकल्याणकारी योजनाओं की फंडिंग में मदद मिलेगी और वह बड़े पूंजीगत खर्च कर सकेगी. इसके साथ ही सरकार को राजकोषीय घाटे के लक्ष्य को जीडीपी के3फीसदी तक स्थिर रखने में भी मदद मिलेगी.\nRBI ने 2018-19 और 2019-20 के दौरान मत्स्य और पशुपालन किसानों को किसान क्रेडिट कार्ड (KCC) के लिए ब्याज सबमिशन स्कीम पर दिशानिर्देश जारी किए\nभारतीय रिजर्व बैंक (RBI) ने मछली पालन और पशु पालन का कार्य करने वाले किसानों को किसान क्रेडिट कार्ड (केसीसी) पर दिए जाने वाले लोन पर दो फीसदी अतिरिक्त छूट दिए जाने को लेकर नियम तय कर दिए हैं।\nइन नियमों के तहत छोटी अवधि के लिए2लाख रुपए तक का लोन लेने वाले किसानों को ही अतिरिक्त छूट का फायदा मिलेगा। इस ब्याज सब्सिडी के बाद किसानों को छोटी अवधि के लिए दो लाख रुपए तक का लोन7फीसदी ब्याज पर मिलेगा।\nइंडियन बैंक ने टाटा एआईजी के साथ समझौते पर हस्ताक्षर किए\nसार्वजनिक क्षेत्र के बैंक इंडियन बैंक ने टाटा एआईजी जनरल इंश्योरेंस के साथ एक समझौता ज्ञापन (एमओयू) पर हस्ताक्षर किए है।\nयह समझौता ज्ञापन विभिन्न प्रकार की सामान्य बीमा पॉलिसियों की पेशकश करता है जो बैंक के ग्राहकों को सुरक्षा, धन सृजन और बचत के माध्यम से लाभान्वित करती हैं। टाटा एआईजी जनरल इंश्योरेंस बिक्री प्रशिक्षण, उत्पाद समर्थन और सुचारू संचालन प्रक्रियाओं को सुनिश्चित करने के लिए बैंक के साथ कार्य करेगा।\n♦ इंडियन बैंक के सीईओ: पद्मजा चुंदुरू।\n♦ टाटा एआईजी जनरल इंश्योरेंस के सीईओ: नीलेश गर्ग\nATM से लेनदेन को और ज्‍यादा सुरक्षित बनाने के लिए अब पिन के अलावा वन टाइम पासवर्ड (OTP) की सुविधा की शुरुआत की गई है। सार्वजनिक क्षेत्र के केनरा बैंक ने एटीएम से कैश निकालने के लिए OTP सुविधा की शुरुआत की है।\nअगर आप एक दिन में एटीएम से 10,000 रुपये से अधिक की निकासी करना चाहते हैं तो आपको ओटीपी भी डालना होगा। केनरा बैंक ने ट्वीट कर कहा है, ‘हम भारत में पहली बार ATM विथड्रावल के लिए OTP सुविधा की शुरुआत कर रहे हैं। अब हमारे एटीएम से विथड्रावल ज्‍यादा सुरक्षित होगा।’\nअल्फालॉजिक टेकसिटीज़ लिमिटेड बीएसई स्टार्टअप प्लेटफार्म पर सूचीबद्ध होने वाली पहली कंपनी होगी\nबॉम्बे स्टॉक एक्सचेंज ने अपने बीएसई स्टार्टअप प्लेटफॉर्म के तहत अल्फालॉजिक के आईपीओ एप्लिकेशन को मंजूरी दे दी है। कंपनी ने पहले ही अपने ड्राफ्ट रेड हेरिंग प्रॉस्पेक्टस (DRHP) का अनावरण कर दिया है, जिसे BSE स्टार्टअप पोर्टल पर अपलोड किया गया है।\nअब भारत में स्टार्टअप प्रारंभिक सार्वजनिक प्रसाद के माध्यम से धन जुटा सकते हैं! इस तथ्य की पुष्टि तब की जाएगी जब इस महीने के अंतिम सप्ताह में अल्फालॉजिकल टेकसिस लिमिटेड अपने आईपीओ के साथ आएगा। उम्मीद की जा रही है कि अल्फालॉजिक बीएसई स्टार्टअप प्लेटफार्म पर सूचीबद्ध होने वाला पहला स्टार्टअप होगा।\nबीएसई ने दिसंबर 2018 में प्लेटफॉर्म लॉन्च होने के बाद से अब तक की पहली दो कंपनियों के आईपीओ अनुप्रयोगों को मंजूरी दी है।\nअल्फालॉजिक पुणे में स्थित एक बुटीक सॉफ्टवेयर कंपनी है, और यह पिछले4वर्षों में CAGR की दर से 40% बढ़ रही है।\nभारत एसडीडीएस में निर्धारित कई आवश्यकताओं का पालन करने में विफल रहा: आईएमएफ रिपोर्ट 2018\nआईएमएफ के ” 2018 के लिए विशेष डेटा प्रसार मानक की वार्षिक अवलोकन रिपोर्ट ” के अनुसार, भारत विशेष डेटा प्रसार मानक (एसडीडीएस) में निर्धारित कई आवश्यकताओं का पालन करने में विफल रहा।\nप्रत्येक सदस्य देश के लिए वार्षिक पर्यवेक्षण रिपोर्ट उस वर्ष के लिए प्रत्येक डेटा श्रेणी के तहत एसडीडीएस से अनुपालन और विचलन को सूचीबद्ध करती है। 20 से अधिक डेटा श्रेणियां हैं, जिन्हें आईएमएफ इस रिपोर्ट के लिए राष्ट्रीय खातों (जीडीपी, जीएनआई), उत्पादन सूचकांकों, रोजगार और केंद्र सरकार के संचालन सहित एक देश के आर्थिक स्वास्थ्य पर कब्जा करने के लिए मानता है।\nरिपोर्ट में एसडीडीएस से तीन प्रकार के विचलन सूचीबद्ध हैं:\n♦ एसडीडीएस में निर्धारित आवधिकता से डेटा प्रसार में देरी से संबंधित पहला सौदा।\n♦ दूसरा तब होता है जब सदस्य देश एसडीडीएस द्वारा अनिवार्य श्रेणी के बावजूद अपने अग्रिम रिलीज कैलेंडर (एआरसी) में एक डेटा श्रेणी को सूचीबद्ध नहीं करते हैं।\n♦ तीसरा विचलन तब होता है जब किसी विशेष अवधि के लिए डेटा का प्रसार बिल्कुल नहीं किया जाता है।\nविशेष डेटा प्रसार मानक (एसडीडीएस) क्या है?\n♦ SDDS जनता को व्यापक आर्थिक आंकड़ों को प्रसारित करने के लिए एक वैश्विक बेंचमार्क है ।\n♦ एसडीडीएस सदस्यता इंगित करती है कि एक देश ” अच्छे सांख्यिकीय नागरिकता ” के परीक्षण को पूरा करता है ।\n♦ एसडीडीएस की सदस्यता लेने वाले देश चार क्षेत्रों में अच्छी प्रथाओं का पालन करने के लिए सहमत हैं: डेटा की कवरेज, आवधिकता और समयबद्धता; उन डेटा तक सार्वजनिक पहुंच; डेटा अखंडता; और डेटा गुणवत्ता।\n♦ एसडीडीएस प्लस फंड के डेटा स्टैंडर्ड इनिशिएटिव्स में सबसे उच्च स्तरीय ।\n♦ यह सभी एसडीडीएस ग्राहकों के लिए खुला है , हालांकि यह व्यवस्थित रूप से महत्वपूर्ण वित्तीय क्षेत्रों के साथ अर्थव्यवस्थाओं के उद्देश्य से है।\n♦ एसडीडीएस के तहत आवश्यकताओं के अलावा, एसडीडीएस प्लस डेटा पारदर्शिता बढ़ाने और अंतरराष्ट्रीय वित्तीय प्रणाली को मजबूत करने में मदद करने के लिए मजबूत डेटा प्रसार प्रथाओं पर जोर देता है।\nई-कॉमर्स क्षेत्र की जानी मानी कंपनी Amazon India ने सोमवार को देश की मिलिट्री परिवार के सदस्‍यों के लिए रोजगार योजना की शुरुआत की है।\nअमेजन इंडिया ने कहा कि उसने मिलिट्री वेटेरन्‍स एंप्‍लॉयमेंट प्रोग्राम देश में आरंभ किया है। इससे मिलिट्री वेटेरन्‍स और उनके पति-या पत्‍नी को देश में कंपनी के फुलफिलमेंट सेंटर्स, सॉर्ट सेंटर्स और डिलिवरी सेंटर्स पर रोजगार के अवसर मिलेंगे।\nAmazon India ने अपने बयान में कहा है, ‘कंपनी डारेक्‍टर जनरल ऑफ रीसेट्लमेंट (DGR) और आर्मी वेलफेयर प्‍लेसमेंट ऑर्गेनाइजेशन (AWPO) के साथ साझेदारी कर रही है। इससे देश भर के मिलिट्री परिवारों को नौकरी के अवसर मिलेंगे।’\nरमेश पोवार इंडिया ए टीम के गेंदबाजी कोच नियुक्त किए गए\nभारतीय क्रिकेट टीम के पूर्व ऑफ स्पिनर रमेश पोवार को दक्षिण अफ्रीका ए के खिलाफ इंडिया ए टीम का गेंदबाजी कोच नियुक्त किया गया है। सीरीज की शुरुआत 29 अगस्त से होगी।\nइससे पहले पोवार भारतीय महिला टीम के गेंदबाजी कोच थे। महिला टीम के साथ पोवार वेस्टइंडीज में संपन्न टी-20 वर्ल्ड कप तक थे। उस वर्ल्ड कप में भारत ने सेमीफाइनल तक का सफर तय किया था जहां इंग्लैंड से उसे हार मिली थी।\nटीम के स्वदेश लौटने के बाद अनुभवी बल्लेबाज मिताली राज ने बीसीसीआई को पत्र लिखकर इस 41 वर्षीय पूर्व खिलाड़ी पर करियर खत्म करने के आरोप लगाए थे।\nअरुण जेटली के नाम पर होगा फिरोज शाह कोटला स्टेडियमलंबे समय तक डीडीसीए (DDCA) के अध्यक्ष रहे थे जेटली\nदिल्ली एवं जिला क्रिकेट संघ (DDCA) ने मंगलवार को फिरोजशाह कोटला स्टेडियम का नाम अपने पूर्व अध्यक्ष और देश के पूर्व वित्त मंत्री अरुण जेटली के नाम पर रखने का फैसला किया है. अरुण जेटली का पिछले हफ्ते शनिवार को निधन हो गया था.\nइस स्टेडियम को अब अरुण जेटली स्टेडियम के नाम से जाना जाएगा. जेटली डीडीसीए के अध्यक्ष और भारतीय क्रिकेट कंट्रोल बोर्ड (BCCI) के उपाध्यक्ष रह चुके थे.\nपेटीएम ने अमित नय्यर को FSB का अध्यक्ष नियुक्त किया।\nडिजिटल भुगतान कंपनी पेटीएम ने पूर्व-गोल्डमैन कार्यकारी अमित नय्यर को कंपनी के वित्तीय सेवा व्यवसाय में अध्यक्ष के रूप में नियुक्त किया है।\nनय्यर कंपनी में ऋण देने, बीमा, धन प्रबंधन, स्टॉकब्रोकिंग जैसे सभी वित्तीय सेवाओं के व्यवसाय के लिए जिम्मेदार होंगे। वह सीधे पेटीएम के संस्थापक विजय शेखर शर्मा को रिपोर्ट करेंगे।\n♦ मूल संगठन: One97 संचार\nजनरल शवेंद्र सिल्वा ने श्रीलंकाई सेना के कमांडर नियुक्त किए\nश्रीलंका के एक विवादित फील्ड कमांडर को नया सेना प्रमुख नियुक्त किया गया है। राष्ट्रपति कार्यालय ने सोमवार को यह जानकारी दी।\nइस फैसले पर अमेरिका की ओर से “गहरी चिंता” जताई गई है। यह विवादित फील्ड कमांडर देश के 26 साल तक चले गृहयुद्ध के दौरान मानवाधिकारों के गंभीर उल्लंघनों का आरोपी रहा है।\nमौजूदा सैन्य प्रमुख लेफ्टिनेंट जनरल महेश सेनानायक की सेवा अवधि नहीं बढ़ाने के कारण लेफ्टिनेंट जनरल शवेंद्र सिल्वा (55) यह प्रभार संभालेंगे।\nसिल्वा ने 2009 में गृह युद्ध के अंतिम दौर में लिबरेशन टाइगर्स ऑफ तमिल ईलम (लिट्टे) के विद्रोहियों के खिलाफ जंग में सेना के 58वें डिविजन की कमान संभाली थी।\nउनकी ब्रिगेड पर आम नागरिकों, अस्पतालों और फंसे हुए तमिल नागरिकों को की जा रही रसद आपूर्ति रोकने का आरोप है।\nआलोचकों का कहना है कि सिल्वा की सैन्य प्रमुख के तौर पर नियुक्ति संयुक्त राष्ट्र शांतिरक्षक अभियानों में श्रीलंका के सहयोग तथा अमेरिका और श्रीलंका के बीच रक्षा सहयोग में तनाव ला सकती है।\nIIT गुवाहाटीभारतीय प्रौद्योगिकी संस्थान (IIT) गुवाहाटी में रिसरचर्स ने लैब में मांस तैयार किया है जो कि पोषक होने के साथ ही क्रूरता मुक्त भोजन की दिशा में एक कदम होगा.\nआईआईटी गुवाहाटी के डा. बिमान बी. मंडल ने कहा कि लैब में विकसित मांस क्रूरता मुक्त भोजन की दिशा में एक नयी संभावना खोलेगा, साथ ही पर्यावरण एवं पशुओं को भी बचाएगा.\nउन्होंने बताया कि बायोमैटेरियल्स एंड टिश्यू इंजीनियरिंग लैबोरेटरी में रिसरचर्स ने मांस के उत्पादन के लिए एक नवीन तकनीक विकसित की है और उत्पादन के लिए पेटेंट कराया है जो कि पूरी तरह से प्राकृतिक है.\nमंडल ने कहा, ‘‘तैयार मांस उत्पाद का स्वाद कच्चे मांस जैसा ही रहेगा लेकिन इसमें उपभोक्ता की जरुरतों के मुताबिक पोषक तत्व होंगे. इसे तैयार करने के दौरान बाहरी रसायन जैसे हार्मोन, पशु सेरम, एंटीबायोटिक्स का इस्तेमाल वर्जित किया गया है, इसलिए यह मानकों के हिसाब से सुरक्षित है.”\nपुलिस की पहली महिला महानिदेशक (DGP) कंचन चौधरी भट्टाचार्य का निधन हो गया।\n1973 बैच की आईपीएस अधिकारी, सुश्री भट्टाचार्य ने इतिहास बनाया जब उन्हें वर्ष 2004 में उत्तराखंड का डीजीपी नियुक्त किया गया।\nवह 31 अक्टूबर, 2007 को सेवानिवृत्त हुईं।\n0 responses on "अगस्त 28, 2019"


सपना चौधरी आजकल न केवल हरियाणवी (Haryanvi), बल्कि अपने डांसिंग और अदाओं के जरिए भोजपुरी (Bhojpuri), पंजाबी (Punjabi) और बॉलीवुड (Bollywood) इंडस्ट्री में तहलका मचाया है.\nनई दिल्ली: सपना चौधरी ने हरियाणवी (Haryanvi) ही नहीं, सपना चौधरी (Sapna Choudhary) ने अपने डांसिंग और अदाओं के जरिए भोजपुरी (Bhojpuri), पंजाबी (Punjabi) और बॉलीवुड (Bollywood) इंडस्ट्री में खूब तहलका मचाया है. सपना ने पिछले दो साल से हर किसी इंडस्ट्री में काम कर चुकी हैं. उनके फैन्स की संख्या दिन-प्रतिदिन बढ़ते ही जा रहे हैं. ठंड हो या फिर गर्मी हर मौसम में सपना चौधरी अपना कोई भी इवेंट मिस नहीं करतीं. फिलहाल सपना चौधरी इन दिनों दिल्ली की सर्दी में एक इवेंट के दौरान पॉपुलर सॉन्ग ‘तेरी आंख्या का यो काजल‘ (Teri Aakhya Ka Yo Kajal) पर डांस किया. इस गाने पर उन्होंने शानदार डांस करते हुए मौजूद दर्शकों को खूब इंटरटेन किया.\nसपना का अभी हाल ही में आँख मारने वाला वीडियो भी वायरल हुआ\nसपना चौधरी हरियाणा की फेमस डांसर हैं जिनके फैन्स की संख्या लगातार बढ़ ही रही है। सपना के फैन्स की संख्या में ‘बिग बॉस 11’ का बहुत ही सहयोग रहा है और वहां विनर के तौर पर मजबूत दावेदार के रूप में देखी जा रही थीं। हालांकि शो में विनर नहीं बन पायी बिग बॉस ११ की विनर शिल्पा शिंदे रहीं लेकिन शो की वजह से सपना के दीवानों की संख्या और बढ़ गई।\n←6जनवरी को आंशिक चंद्रग्रहण: ‘सुपर ब्लड वुल्फ मून’\nदीपिका पादुकोण और रणवीर सिंह अपने हनीमून से लोटे!एयरपोर्ट पर मुस्कुराते हुए धिके दोनों – देखें तस्वीरें →\n9,756 total views, 109 views today


अंबानी का नाम सुनते ही रिटेल ई-कामर्स जगत में सबको सांप क्यों सूंघ गया है, बता रहे हैं रवीश कुमार | No. 1 Indian Media News Portal\nRavish Kumar : अंबानी का नाम सुनते ही रिटेल ई-कामर्स जगत में सबको सांप सूंघ गया है… भारत के सालाना 42 लाख करोड़ से अधिक के खुदरा बाज़ार में घमासान का नया दौर आया है। इस व्यापार से जुड़े सात करोड़ व्यापारी अस्थिर हो गए हैं। मुकेश अंबानी ने ई-कामर्स प्लेटफार्म बनाने के एलान ने खलबली मचा दी है। उन्होंने यह घोषणा वाइब्रेंट गुजरात में की थी। मुकेश अंबानी का नाम सुनकर ही रिटेल सेक्टर सहमा हुआ है। रिटेल सेक्टर को पता है कि रिलायंस जियो के आगमन के बाद टेलिकाम सेक्टर का क्या हाल हुआ था। मीडिया में ख़बरें आ रही हैं कि मोदी सरकार ने पिछले दिसंबर में ई-कामर्स से संबंधित नीतियों में बदलाव किया था। बदलाव खुदरा व्यापारियों को लाभ पहुंचाने के नाम पर किया गया लेकिन इसका लाभ प्रचुर संसाधनों से लैस मुकेश अंबानी को मिलता हुआ बताया जा रहा है। मीडिया में जो चर्चाएं हैं उनमें विदेशी निवेशकों की छवि की चिन्ता तो है मगर7करोड़ देसी रिटेल व्यापारियों की नहीं है। जबकि दुनिया का कोई विदेशी निवेशक भारत में7करोड़ लोगों को कारोबार नहीं दे सका है।\nइस वक्त ई-कामर्स रिटेल पर आमेज़ॉन और फ्लिपकार्ट का सत्तर प्रतिशत ऑनलाइन बाज़ार पर कब्ज़ा है। वॉलमार्ट ने हाल ही में फ्लिपकार्ट में निवेश किया है। चर्चा होने लगी है कि मोदी सरकार ने दिसंबर में प्रेस नोट-2 के ज़रिए ई-कामर्स नीतियों में जो बदलाव किए हैं उससे नाराज़ होकर वॉलमार्ट भारतीय बाज़ार से अपना हाथ खींच लेगा। इससे विदेशी निवेशकों पर बुरा असर पड़ेगा। संदेश जाएगा कि भारत में सबके लिए एक सामान बाज़ार और सरकार नहीं है। मगर आज के बिजनेस स्टैंडर्ड में फ्लिपकार्ट के सीईओ का बयान छपा है कि वॉलमार्ट कहीं नहीं जाने वाला है। हम मैदान नहीं छोड़ेंगे।\nइस कहानी को समझने के लिए ई-कामर्स का ढांचा समझना ज़रूरी है। फ्लिपकार्ट और आमेज़ॉन एक ऑनलाइन बाज़ार हैं। यहां हर कोई चाहेगा कि उसकी दुकान खुले। तो इनकी साइट पर बहुत से व्यापारी अपना पंजीकरण कराते हैं। जब आप जूता से लेकर किताब तक सर्च करते हैं तो कई व्यापारियों के नाम आते हैं। उनके उत्पाद देखते हैं। होता यह है कि ई कामर्स कंपनी की भी अपनी दस कंपनियां होती हैं जो तरह तरह के उत्पाद बनाती हैं। या ऐसे समझे कि एक ही निवेशक है। उसी की फ्लिपकार्ट है और उसी की तमाम कंपनियां जो फ्लिपकार्ट पर अपना सामान बेचती हैं। अब जब आप सर्च करेंगे कि इन्हीं कंपनियों के माल की सूची सामने आएगी। इससे दूसरे वेंडरों का माल नहीं बिक पाता है। आटोमेटिक इंटेलिजेंस के इस्तमाल से इंटरनेट जगत में यही तो होता है। ऊपर से ई-कामर्स साइट पर छूट का एलान होता रहता है। एकतरफा छूट से बाज़ार में दबाव बनाया जाता है ताकि दूसरे व्यापारी बाहर हो जाएं।\nइससे परेशान होकर कन्फेडरेशन ऑफ ऑल इंडिया ट्रेडर्स ने संघर्ष शुरू किया। नारा दिया कि व्यापारी रहे सम्मान से, व्यापार करे अभिमान से। इनके महासचिव प्रवीण खंडेलवाल ने हर स्तर पर ई-कामर्स प्लेटफार्म के कारण खुदरा व्यापारियों के हितों की लड़ाई लड़ी है। भाजपा में होते हुए भी कभी अपने संगठन के हितों से समझौता नहीं किया। इन्हीं के संघर्ष का नतीजा था कि दिसंबर में ई-कामर्स की नीतियों में बदलाव आया। प्रवीण खंडेलवाल ने कहा कि वे इस लड़ाई को वालमार्ट बनाम अंबानी के रूप में नहीं देखते। बल्कि उन्हें लगता है कि अगर सरकार ने अपनी पाबंदियों को घरेलु ई-कामर्स कंपनियों पर नहीं लगाया तो कोई लाभ नहीं होगा। जो काम फ्लिपकार्ट कर रही है वही काम अंबानी का प्लेटफार्म करेगा। भारतीय खुदरा व्यापारियों का अस्तित्व मिट जाएगा।\nकन्फेडरेशन ऑफ ऑल इंडिया ट्रेडर्स ने 24 जनवरी को प्रधानमंत्री को पत्र लिखा है। इस पत्र में लिखा है कि ई-कार्मस की नीति विदेशी और घरेलु प्लेटफार्म पर समान रूप से लागू हों ताकि कोई भी अनैतिक तरीके अपनाकर बाज़ार से बाकी कारोबारियों को बाहर न कर दें। सभी ई-कामर्स कंपनियों से ज़रुरू कर दिया जाए कि वे हर साल कंप्लायंस सर्टिफिकेट लें। और विवादों के निपटारे के लिए एक नियामक संस्था बनाई जाए।\nअनुभव बताते हैं कि ऐसे नियामक भी तेज़ी से ताकतवर व्यापारियों के हाथ में चले जाते हैं। उनकी नीतियां और फैसले भी उन्हें की हितों के लिए होने लगते हैं। दूसरा क्या कोई सरकार ई कामर्स प्लेटफार्म के भीतर आटोमेटिक इंटेलिजेंस से होने वाले हेर-फेर को रोक सकती है? वो भी भारत में इस नज़र रखने की कोई व्यवस्था की कल्पना करना भी टाइम पास करना है। नियम बना देने से इंटरनेट के भीतर होने वाले खेल नहीं रूक जाते हैं। जो कंपनी प्लेटफार्म बनाती है, वही अपने नियम भी खुद बाती है। ज़ाहिर है जिसके पास संसाधान हैं, जो ताकतवर है वो अपना हिसाब लगा लेगा।\nप्रवीण खंडेलवान की एक दूसरी प्रेस रीलीज़ में समझाया गया है कि किस तरह से बड़े संसाधनों और प्रभावों से लैस कंपनियां चाहें वो विदेशी हों या भारतीय, करोड़ों खुदरा व्यापारियों को मैदान से बाहर कर देती हैं। अभी कई भारतीय रिटेल कंपनियों बिकने को तैयार हैं। फ्लिपकार्ट वालमार्ट के हाथों चला गया। इन बड़ी कंपनियों के कारण कई देशों में वहां का परंपरागत खुदरा व्यापार समाप्त हो गया। प्रेस रीलीज़ में इलाहाबाद का उदाहरण दिया गया है। वहां के सिविल लाइन्स में बिग बाज़ार, स्पेंसर, विशाल के आने के बाद स्नेह शापिंग, सोनकर जनरल स्टोर, सुनील स्टोर, लालजी जनरल स्टोर, लेडीज़ कार्नर, एन वेराइटी आदि ने या तो अपनी जगह किराये पर उठा दिए हैं या फिर बेच दिए हैं।\nदेश के जाने-माने पत्रकार और एनडीटीवी के चर्चित एंकर रवीश कुमार की एफबी वॉल से.


कैबिनेट मीटिंग के बीच में अचानक उठे योगी और चले गए बाहर, दिल जीत लेगा कारण ! - ,Lucknow Breaking News, Political News,Taaza Updates,Samachar LIVE,UP News\nHome / उत्तर प्रदेश / कैबिनेट मीटिंग के बीच में अचानक उठे योगी और चले गए बाहर, दिल जीत लेगा कारण !\nसीएम योगी नियम और कानून की मर्यादा का पालने करने के साथ ही अनुशासन को लेकर गंभीर माने जाते हैं. सीएम योगी कई मौकों पर ये साफ कर चुके हैं कि प्रदेश के अंदर जिसने भी कानून तोड़ने की कोशिश की तो उसे उसका अंजाम भारी भुगतना पड़ेगा. इसलिए खुद भी वो हर नियम का अच्छी तरह से पालन करते हैं. नियम और अनुशासन के साथ नैतिकता को लेकर सीएम योगी कितने संवेदनशील है उन्होंने एक बार फिर से ऐसा ही उदाहरण पेश किया है.\nदरअसल कैबिनेट की बैठक की अध्यक्षता कर फैसलों पर मुहर लगाते चले जा रहे सीएम योगी के सामने जैसे ही गोरक्षनाथ चिकित्सालय से संबंधित प्रस्ताव आया तो वो गोरक्ष मठ के प्रमुख होने के नाते बैठक छोड़कर चले गए और प्रस्ताव के फैसले में शामिल ही नहीं हुए.\nमुख्यमंत्री योगी आदित्यनाथ की अध्यक्षता में मंगलवार को हुई कैबिनेट की बैठक में रखे गए पंद्रह प्रस्तावों में गोरखपुर में गुरु गोरक्षनाथ चिकित्सालय संचालित करने वाली संस्था की ओर से जिले के सोनबरसा गांव में विश्वविद्यालय की स्थापना के लिए जमीन की अदला-बदली का भी प्रस्ताव था. प्रस्ताव के मुताबिक, गोरक्षनाथ चिकित्सालय का संचालन करने वाली संस्था ने विश्वविद्यालय की स्थापना के लिए गोरखपुर की सदर तहसील के सोनबरसा गांव में जमीन खरीदी थी.\nविश्वविद्यालय के लिए खरीदी गई जमीन के बीच में ग्राम समाज की आरक्षित श्रेणी की 0.537 हेक्टेयर भूमि भी है. उत्तर प्रस्ताव राजस्व संहिता अधिनियम, 2020 के प्राविधानों के मुताबिक संस्था ने लोक उपयोगिता की इस भूमि का अन्यत्र स्थित अपनी 0.599 हेक्टेयर जमीन से उसी प्रयोजन के लिए अदला बदली करने का प्रस्ताव दिया था. साथ ही, लोक उपयोगिता की भूमि के श्रेणी परिवर्तन के लिए नियमानुसार डीएम सर्किल रेट का 25 फीसद शुल्क लगभग 11 लाख 50 हजार लाख रुपये जमा करने का भी प्रस्ताव दिया था.\nलेकिन जैसे ही ये प्रस्ताव कैबिनेट के समक्ष चर्चा के लिए रखा गया, वैसे ही मुख्यमंत्री योगी आदित्यनाथ कैबिनेट की बैठक छोड़कर चल दिए. चूंकि सीएम योगी स्वयं गोरक्ष पीठाधीश्वर हैं, इसलिए नैतिकता के आधार पर उन्होंने इससे संबंधित फैसले में शामिल होना उचित नहीं समझा. जिसके बाद उनकी अनुपस्थिति में उपमुख्यमंत्री केशव प्रसाद मौर्य ने कैबिनेट बैठक की अध्यक्षता की और प्रस्ताव को स्वीकृति दी.\nजानकारों का मानना है कि कानूनी रूप से भी सीएम योगी का फैसला उचित था, क्योंकि मठ प्रमुख होने के नाते वो लाभार्थी की श्रेणी में आते हैं. इसलिए उन्होंने तमाम कानून और नियमों की मर्यादा का पालन करके हुए बीच बैठक से ही चले जाना उचित समझा.\nबता दें कि इससे पहले जब सीएम अपने आवास पर टीम 11 के साथ बैठक कर रहे थे. तब उन्हें पिता के निधन की सूचना मिली जिसके बाद उनकी आंखें नम तो हो गईं लेकिन अफसरों के सामने बिना विचलित हुए वो करीब आधे घंटे तक बैठक करते रहे और अफसरों को जरूरी निर्देश दिए. बैठक के बाद भी उन्होंने इतने बड़े दुख को अपने कर्तव्य पर हावी नहीं होने दिया और कुछ अफसरों के साथ बातचीत कर जरूरी दिशा-निर्देश दिए. यहां तक कि अपने पिता की मृत्यु पर अंत्येष्टि में न जाकर सीएम योगी कोरोना वायरस संक्रमण से प्रदेशवासियों को बचाने की मुहिम में जुटे रहे और कर्मयोगी के रूप में हर किसी की जुबान पर बने रहे. इससे साफ है कि सीएम योगी अपने कर्तव्यों का निर्वहन बिना किसी भेदभाव और नियम कानूनों के साथ अनुशासन की मर्यादा में रहकर करते हैं.


पटना में RPF के हत्थे चढ़ा शातिर ट्रेवल एजेंट, फर्जी आईडी पर टिकट बनाकर की थी लाखों की कमाई | patna - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nपटना में RPF के हत्थे चढ़ा शातिर ट्रेवल एजेंट, फर्जी आईडी पर टिकट बनाकर की थी लाखों की कमाई\nपटना में फर्जी आईडी पर टिकट बनाने वाला एजेंट गिरफ्तार (सांकेतिक चित्र)\nपटना के कदमकुआं इलाके से पकड़ा गया ये शातिर एजेंट पिछले 10 सालों से इस धंधे में लगा था. आरपीएफ की टीम को पिछले एक महीने से उसकी तलाश थी.\nपटना. पटना में आरपीएफ (RPF) की टीम को एक बड़ी कामयाबी मिली है. आरपीएफ ने फर्जी आईडी पर रेल टिकट बनाने वाले एक ऐसे ही एजेंट (Travel Agent) को दबोचा है. दरअसल रेलवे टिकट के धंधेबाजों ने अब रीयर मैंगाे साॅफ्टवेयर से टिकट बनाना शुरू कर दिया है.2हजार रुपए के इसी साॅफ्टवेयर से फर्जी आईडी (Fake ID) बनाकर टिकट के दलाल अपने धंधे में सक्रिय हैं. पटना में आरपीएफ की टीम जब दलाल को पकड़ा तो राज का खुलासा हुआ. आरक्षित टिकट बनाने वाले एजेंट गाेपाल कुमार काे राजेंद्रनगर आरपीएफ की टीम ने गिरफ्तार कर लिया. कदमकुआं के लाेहानीपुर में आरपीएफ प्रभारी आरआर कश्यप और कदमकुआं थाना की पुलिस ने छापेमारी की. इस दाैरान पुलिस ने गाेपाल के गाेविंद ट्रेवल्स से 36469 रुपए का 18 ई-टिकट, एक लैपटाॅप व दाे माेबाइल बरामद किया है.\nएक महीने से तलाश में थी आरपीएफ\nआरपीएफ की टीम इसके पीछे एक माह से लगी हुई थी. अलग-अलग यूजर के आईडी से टिकट बनाने वाले गाेपाल के माेबाइल और लैपटाॅप काे पुलिस खाेलने में लगी है. हाल ही में पटना जंक्शन आरपीएफ की टीम ने पटना सिटी इलाके से इसी साॅफ्टवेयर का इस्तेमाल कर टिकट बनाने वाले शातिर मनीष काे गिरफ्तार किया था.\n2010 से कर रहा था गाेरखधंधा\nआरपीएफ अधिकारी कश्यप ने बताया कि गाेपाल पिछले 10 साल से रेल टिकट का गाेरखधंधा कर रहा था. फिलहाल उसने एक बड़ा नेटवर्क खड़ा लिया था. मूल रूप से दरभंगा का रहने वाला गाेपाल बहुत ही शातिर है. वो अपने लैपटाॅप में कुछ नहीं रखता है. टिकट बनाने के बाद वो सारे रिकाॅर्ड काे डिलीट कर देता है. दाे-तीन महीने में उसने करीब2हजार टिकट बनाए हैं और एक टिकट पर वह 8 साै से 1 हजार रुपए अधिक लेता है.


छात्र नेता ने फेसबुक पर साझा किया पत्नी का आखिरी पत्र, पढ़िए.... युवा नेता से सपा के दिग्गजों ने किया किनारा!\n...एक बार फिर अंकित के साथ नहीं दिखी सपा!\nचंदौली। सपा के फायर ब्रांड युवा नेता अंकित यादव इस वक्त गम व गुस्से के दौर से गुजर रहे हैं। अपनी नई नवेली पत्नी को खोने से जहां अंकित को गहरा आघात लगा है, वहीं पत्नी के हत्यारों पर कार्यवाही में पुलिसिया ढिलाई से उनके अंदर गुस्सा व आक्रोश भी पनप रहा है। ऐसी विषम परिस्थिति में एक बार फिर सपा के युवा नेता अंकित यादव समाजवादी पार्टी से अलग-थलग पड़ गए हैं। ऐसा पहली बार नहीं है। इसके पहले भी सपा व उसके दिग्गज नेता अंकित के साथ ऐसा कर चुके हैं। हालांकि इसके इतर युवा सपाइयों में अपने हमउम्र व साथी अंकित यादव के प्रति भरपूर संवेदनाएं है और वे उनका साथ देने का जज्बा भी दिखा रहे हैं।\nबात की जाए प्रकरण की तो अंकित यादव अपनी पत्नी प्रीति यादव की हत्या का आरोप मायके पक्ष पर लगा रहे हैं। उनका आरोप है कि अपने मान-प्रतिष्ठा को बचाने के लिए घरवालों ने उनकी पत्नी प्रीति यादव की हत्या कर दी और शव को जला दिया। पत्नी की मौत की खबर उन्हें नहीं दी गयी। यहां तक कि उसका अंतिम संस्कार का मौका भी निर्दयी परिजनों ने उनसे छिन लिया। फिलहाल मामले में अलीनगर पुलिस ने अंकित की तहरीर पर उनकी पत्नी के परिजनों के खिलाफ हत्या व साक्ष्य छिपाने का मामला दर्ज किया है, लेकिन फिलहाल अंकित उनकी गिरफ्तार की लड़ाई लड़ रहे हैं। यह दुर्भाग्यपूर्ण है कि इस लड़ाई में फिलहाल वह बिल्कुल अकेले हैं। उनके साथ न तो सपा संगठन है ना ही दिग्गज सपा नेता ही उनका साथ दे रहे हैं। जबकि जनपद में सपा के कई पूर्व व वर्तमान जनप्रतिनिधियों के अलावा सपा का जिला संगठन के साथ ही मुगलसराय के कई दिग्गज सपाईयों के अलावा तमाम फ्रंटल संगठनों के पदाधिकारी व नेता अच्छा-खासा राजनीतिक रसूख व पुलिस-प्रशासनिक पकड़ रखते हैं। बावजूद इसके अभी तक कोई भी नेता खुलकर अंकित यादव के पक्ष में सामने नहीं आया और ना ही प्रकरण की निष्पक्ष जांच व न्याय की मांग की। यही वजह रहा कि अलीनरग थाने में अंकित यादव को अकेले धरने पर बैठना पड़ा। कोई भी छोटा या बड़ा नेता उनके साथ मौजूद नहीं दिखा। अब सवाल यह उठता है कि समाजवादी पार्टी जब अपने ही कार्यकर्ताओं व नेताओं के पक्ष में खड़ी नहीं हो सकती तो वह आमजन के हक की लड़ाई कैसे लड़ेगी।\nअंकित यादव द्वारा फेसबुक वाल पर सार्वजनिक की गई चिट्ठी।\n...पत्नी के अंतिम पत्र को सार्वजनिक कर मांगा न्याय\nचंदौली। सपा नेता अंकित यादव ने शनिवार को अपनी पत्नी प्रीति द्वारा लिखित अंतिम खत फेसबुक वाल पर सार्वजनिक की। साथ ही उन्होंने पुलिस प्रशासन से न्याय की उम्मीद भी जताई। उक्त खत में प्रीति ने अपनी शादी का जिक्र किया है। साथ ही अपने न होने पर अपने पति अंकित यादव व उसके घरवालों का फिक्र भी किया है। इसके अलावा उन्होंने अपने व पति के साथ होने वाले संभावित अनहोनी के लिए जिम्मेदार मायके पक्ष के लोगों का भी उल्लेख भी पत्र में किया है।\nअंकित यादव के फेसबुक वाल पर साझा पत्र में साफ उल्लिखित है कि प्रीति व अंकित की शादी हिन्दू परम्परा अनुसार बीते 25 सितंबर को हुई थी। इसके बाद दोनों ने बीते नौ नवंबर को अपने इस प्रगाढ़ प्रेम व बंधन को सब रजिस्ट्रार कार्यालय में कानूनी मान्यता दी और एक साथ नए जीवन की शुरूआत की। इसके बाद जब प्रीति के मायके वालों द्वारा अंकित यादव से ही धूमधाम के साथ पुनः शादी कराने का उस पर दबाव बनाना शुरू किया तो अपने ससुराल से जाते वक्त उन्होंने एक खत लिखा। जिसमें प्रीति ने लिखा कि अगर मेरे साथ या मेरे पति के साथ कुछ भी गलत होता है या मरपीट होती है तो उसके जिम्मेदार मेरे मायके वाले होंगे। जिसमें उन्होंने अपने पापा, भाई, बड़े पापा, चाचा के नाम का उल्लेख किया है। साथ ही संभावित अनहोनी के लिए अपने पति अंकित यादव व उसके परिवार वालों को प्रताड़ित न करने का आग्रह भी प्रीति ने पत्र की अंतिम लाइन में किया है। इस पत्र को सार्वजनिक कर अंकित ने पुलिस प्रशासन के साथ-साथ समाज से न्याय की उम्मीद जताई है। अब देखना है कि उक्त प्रकरण आगे कौन सा मोड़ लेता है।


दुनिया की सबसे ऊंची सरदार पटेल की प्रतिमा का अनावरण :: In24News\nदुनिया की सबसे ऊंची सरदार पटेल की प्रतिमा का अनावरण\n31 Oct 2018 111\nलौह पुरुष सरदार वल्लभ भाई पटेल की 143वीं जयंती के अवसर पर स्टैच्यू ऑफ यूनिटी को रिकॉर्ड 33 महीनों में तैयार कर लिया गया. बुधवार को प्रधानमंत्री नरेंद्र मोदी ने दुनिया की सबसे ऊंची प्रतिमा का अनावरण किया. यह गुजरात के नर्मदा जिले में स्थित है. विंध्याचल के सतपुड़ा पर्वत श्रृंखलाओं और नर्मदा नदी के सुरम्य पृष्ठभूमि में विशाल प्रतिमा 600 फीट यानी 182 मीटर ऊंची है.\nयह उम्मीद की जा है कि गुजरात में एक प्रमुख पर्यटन स्थल के रूप में उभरेगा. इस प्रतिमा के पीछे अवधारणा है कि नर्मदा में सरदार पटेल सरदार सरोवर डैम की ओर चल रहे हैं. इस मूर्ति को कुछ इसी तरह डिजाइन किया गया है. इस ऊंचाई के साथ किसी प्रतिमा को खड़ा करना किसी चुनौती से कम नहीं था. प्रतिमा के एक पैर के अंदर लिफ्ट है जिससे सरदार पटेल के सीने तक पहुंचा जा सकेगा.


क्या आप अपने पात्रों के हाथों को उनकी पीठ के पीछे छुपाते हैं? इस ट्यूटोरियल के साथ आपको यह अब और नहीं करना होगा! बांड जारीकर्ता से बराबर मूल्य पर खरीदा जाता है; और जारीकर्ता समय-समय पर उन लोगों को ब्याज देता है जो इनमें निवेश करते हैं। परिपक्वता तिथि पर, बांड जारीकर्ता को वापस आठ चरणों में एक लाभदायक व्यापारी कैसे बनें, इस पर टिप्स करता है और जारीकर्ता को निवेशक को बराबर मूल्य का भुगतान करने की आवश्यकता होती है।\n10 मिनट में जानिए कमोडिटी ट्रेडिंग कर कैसे कमा सकते हैं मुनाफा। प्रत्येक मध्याह्न रेखा आठ चरणों में एक लाभदायक व्यापारी कैसे बनें, इस पर टिप्स पर सूर्य निकलने के समय में4मिनट का अंतर आता है।\nपति और पत्नी के आठ चरणों में एक लाभदायक व्यापारी कैसे बनें, इस पर टिप्स बीच इस तरह के संचार का संगठन एक निश्चित पैटर्न के अनुसार होता है।\nहमारे पूर्वजों ने इन राशियों को याद करने के लिये स्वरूप दिया। पुराने समय के ज्योतिषाचार्य बहुत अच्छे खगोलशास्त्री थे। पर समय के बदलते उन्होंने यह कहना शुरू कर आठ चरणों में एक लाभदायक व्यापारी कैसे बनें, इस पर टिप्स दिया कि किसी व्यक्ति के पैदा होने के समय सूरज जिस राशि पर होगा, उस आकृति के गुण उस व्यक्ति के होंगे। इसी हिसाब से उन्होंने राशि फल निकालना शुरू कर दिया। हालांकि इसका वास्तविकता से कोई सम्बन्ध नहीं है। यदि आप ज्योतिष को उसी के तर्क पर परखें, तो भी ज्योतिष गलत बैठती है। एलेक्स, हाँ, कि दलाल 250 $ की राशि में एक बोनस है। बहुत बार यह स्वचालित रूप से व्यापारियों के लिए आरोप लगाया जा सकता है। लेकिन यह आप इसका इस्तेमाल करने के लिए आवश्यक हैं कि इसका मतलब यह नहीं है। दो विकल्प हैं। जहा – WEEKLY टारगेट 5% का हो सकता है, और याद रखने वाली बात है कि ये HIGH RISK ट्रेड हो सकता है, और दूसरी तरफ QUARTERLY 15 से 20 % तक के लाभ का टारगेट हो सकता है।\nIntrade बार ब्रोकर बाइनरी विकल्प समीक्षा और समीक्षा जुलाई 3, 2020